sagorsarker/bangla-wikipedia huggingface dataset:
থাইল্যান্ড জাতীয় ক্রিকেট দল

থাইল্যান্ড জাতীয় ক্রিকেট দল আন্তর্জাতিক ক্রিকেট খেলায় থাইল্যান্ড-এর প্রতিনিধিত্ব করে। ২০০৫ সালে আন্তর্জাতিক ক্রিকেট কাউন্সিল-এর সহযোগী সদস্যপদ লাভ করা দেশটির ক্রিকেট ক্রিকেট এ্যাসোসিয়েশন অফ থাইল্যান্ড দ্বারা পরিচালিত হয়। ১৯৯৫ থেকে ২০০৫ সাল পর্যন্ত থাইল্যান্ড আইসিসি এর অনুমোদিত সদস্য ছিল। থাইল্যান্ডের প্রায় সব খেলার প্রতিপক্ষ দলই ছিল এশীয় দল। এসকল ম্যাচের কিছু এশীয় ক্রিকেট কাউসিল কর্তৃক আয়োজিত টুর্নামেন্টে অনুষ্ঠিত হয়।
থাইল্যান্ডে ক্রিকেট খেলাটি সম্ভ্রান্ত পরিবারের সন্তানদের (যারা ইংল্যান্ডে শিক্ষাগ্রহণকালীন সময় খেলাটি শিখেছিল) দ্বারা পরিচিতি লাভ করেছে। তাঁরা ১৮৯০ সালে ব্যাংকক সিটি ক্রিকেট ক্লাব প্রতিষ্ঠা করে এবং ক্লাবটি একই বছরের নভেম্বর মাসে প্রথম খেলায় অংশ নেয়। সিঙ্গাপুর ক্রিকেট ক্লাব, ঐ ক্লাবটিকে খেলার জন্য আমন্ত্রণ জানায় কিন্তু কলেরা মহামারীর কারণে সেই পরস্তাবটি ফিরিয়ে দেয়া হয়।
থাই সম্প্রদায়ের মানুষের কাছে ক্রিকেট খেলাটি ততটা গ্রহণযোগ্যতা পায়নি বলে সেখানে এই খেলাটির উন্নতি হয় নি, কিন্তু ১৯০০ এর দশকে খেলাটি সম্ভ্রান্ত পরিবারের বাসিন্দাদের মধ্যেই সীমাবদ্ধ ছিল। রয়্যাল ব্যাংকক স্পোর্টস ক্লাব ১৯০৫ সালে ক্রিকেট খেলা শুরু করে এবং তাঁরা ১৯০৯ সালের জানুয়ারি মাসে প্রথম আন্তর্জাতিক ম্যাচ আয়োজন করে। সেখানে দলটি স্ট্রেইটস সেটেলমেন্টস ক্রিকেট দলকে ইনিংস ব্যবধানে হারায়। ম্যাচটি সিঙ্গাপুরে অনুষ্ঠিত হয়। পরের বছর ব্যাংকক-এ অনুষ্ঠিত ম্যাচে তাঁরা আবার জয়লাভ করে এবং ১৯১১ সালের ডিসেম্বর মাসে অনুষ্ঠিত হওয়া তৃতীয় এবং সর্বশেষ ম্যাচে স্ট্রেইটস সেটেলমেন্টস জয়লাভ করে।
ক্রিকেট একটি বিনোদনমূলক ক্রিয়া হিসেবে থাইল্যান্ডে সক্রিয় ছিল এবং জাতীয় দল ১৯৯০ সালের আগে আর কোন খেলায় অংশ নেয় নি। ১৯৬০ এর দশক ও ১৯৭০ এর দশকে আরও অনেক দল রয়্যাল ব্যাংকক স্পোর্টস ক্লাবের বিপক্ষে খেলায় অংশ নেয়ার জন্য থাইল্যান্ডে আসে। এদের মধ্যে উল্লেখযোগ্য হল ১৯৬৫ সালে খেলতে আসা উইস্টারশায়ার এবং ১৯৭০ সালে আসা এমসিসি। এই সফরগুলো ক্রিকেটীয় সুবিধার উন্নতিতে ভূমিকা রাখে।
১৯৮০ এর দশকের শেষের দিকে এবং ১৯৯০ এর দশকের শুরুর দিকে থাইল্যান্ড এর একজন খেলোয়াড় রোনাল্ড এনডলে, যিনি ভলভোতে কাজ করতেন, তাঁর কোম্পানিকে হংকং এর বিপক্ষে একটি ম্যাচের জন্য ট্রফি প্রদান করার জন্য রাজি করান। ম্যাচটি ১৯৯০ সালের জানুয়ারি মাসে অনুষ্ঠিত হয় এবং এটি ছিল একটি দুই দিনের খেলা এবং খেলাটি ড্র হয়। ১৯৯১ সালে খেলাটি এক দিনের খেলা ছিল এবং ১৯৯২ সালে মালয়েশিয়াকে নিয়ে একটি ত্রিদেশীয় সিরিজ হিসেবে অনুষ্ঠিত হয়। টুর্নামেন্টটি পরবর্তীতে তুয়ানকু জাফার কাপ হিসেবে অনুষ্ঠিত হয়, যেখানে এই ৩টি দলের সাথে সিঙ্গাপুর অংশ নেয়।
১৯৯০ এর দশকের শুরুর দিক থাই ক্রিকেটের অন্যতম সফল সময় ছিল, কিন্তু তাঁরা ১৯৯৫ সালে আইসিসি এর অনুমোদিত সদস্য হওয়ার পর খেলোয়াড় নির্বাচনের জন্য আইসিসির করা নিয়ম মানা তাঁদের জন্য বাধ্যতামূলক হয়, যার ফলে দলটি মাঠে দুর্বল দল নামাতে বাধ্য হয়। এর সাথে আর্থিক সমস্যা যুক্ত হয় যার ফলে থাইল্যান্ড টুর্নামেন্ট থেকে সরে দাড়ায়। এর বিপরীতে ২১ শতকের শুরুর দিকে তরুণরা সম্ভ্রান্ত পরিবারের বাইরে খেলাটিকে জনপ্রিয় করতে বিভিন্ন পদক্ষেপ নেয়।
উল্লেখ্য যে ২০০৯ সালের এসিসি ট্রফি চ্যালেঞ্জের স্বাগতিক দল ছিল থাইল্যান্ড এবং তাঁরা সেখানে ভুটান, ব্রুনাই, চীন, ইরান, মালদ্বীপ, মায়ানমার এবং ওমান-এর মোকাবেলা করে এবং ৪র্থ স্থান লাভ করে।
ব্রুনাইয়ের পর্যটন

ব্রুনাই-এর পর্যটন সম্প্রসারণ ও নিয়ন্ত্রণ করে দেশটির পর্যটন মন্ত্রণালয়। ব্রুনাই দক্ষিণ-পূর্ব এশিয়ার একটি দেশ। পর্যটন মন্ত্রণালয় দেশটিতে ইকো-পর্যটন, রোমাঞ্চপ্রিয় পর্যটকদের জন্যে ব্যবস্থাদি, ইসলামী সাংস্কৃতিক গন্তব্য ইত্যাদি ক্ষেত্রগুলোকে জনপ্রিয় করার মাধ্যমে পর্যটন খাত বিকাশের জন্যে কর্মসূচী গ্রহণ করেছে। ব্রুনাই-এর অর্থনৈতিক পরিকল্পনা ও উন্নয়ন দপ্তরের তথ্য অনুসারে ২০১৪ সালে দেশটিতে ৭৮,৪৬৩ পর্যটক আগমন করে। ২০১৩ সালে এই সংখ্যা ছিল ৮৫,৫৯৯।
ব্রুনাই ডলার আসিয়ান অঞ্চলের অন্যতম শক্তিশালী মুদ্রা, যা এই অঞ্চলের পর্যটকদের ব্রুনাই ভ্রমণে নিরুৎসাহিত করে। এক ব্রুনাই ডলার সমান ৯,৭৪০ ইন্দোনেশিয়ান রুপি, ২.৯ মালয়েশিয়ান রিংগিট, ৩২.৯ ফিলিপাইন পেসো এবং ২৫.৫ থাই বাথ। পর্যটন প্রতিষ্ঠানগুলো মনে করে, শক্তিশালী মুদ্রার কারণে ব্রুনাইতে ভ্রমণ অন্যান্য দক্ষিণ-পূর্ব দেশগুলোর তুলনায় ব্যয়বহুল। তাই এই অঞ্চলের পর্যটকরা অন্যান্য আসিয়ান দেশগুলোতে ভ্রমণে স্বাচ্ছন্দ্য বোধ করে। তবে আসিয়ান অঞ্চলের বাহিরের পর্যটকরা ব্রুনাই ভ্রমণে আসে।
২০১৪ সালে ব্রুনাইতে আগত পর্যটকদের মধ্যে ৯৫% স্থলপথে, ৪% আকাশ পথে এবং ১% সমুদ্র পথে আগমন করে।
২০১৫ সালের বাজেটে ব্রুনাইয়ের পর্যটন খাতের উন্নয়নের জন্যে প্রায় ৩০০,০০০ ডলার বরাদ্দ রাখা হয়েছে। দেশটির জাতীয় উন্নয়ন পরিকল্পনায় পর্যটন খাতের বিকাশের জন্য বিশেষ জোর দেয়া হয়েছে। এই খাতের উন্নয়নে ব্রুনাই বৈদেশিক বিনিয়োগ আকৃষ্ট করার চেষ্টাও চালিয়ে যাচ্ছে এবং দেশের অন্যান্য খাতের মধ্যে সমন্বয় করার পরিকল্পনাও করেছে। Brunei is also seeking for the Foreign direct investment in tourism sector along with collaborations with various agencies.
টিউটং গন্তব্য কর্মসূচী ব্রুনাই সরকারের গৃহীত অন্যতম পাইলট কর্মসূচী। এর উদ্দেশ্য দেশটির অন্যতম জনপ্রিয় পর্যটন গন্তব্য টিউটং-এর পর্যটকদের আগমন বৃদ্ধি করা। টিউটং জেলা দপ্তর দেশটির বিভিন্ন পর্যটন প্রতিষ্ঠান ও বেসরকারি সংস্থাসমূহের সাথে সহযোগিতার মাধ্যমে এই কর্মসূচী তৈরি করা হয়েছে। ২০১৩ সালে এই কর্মসূচী প্রাথমিকভাবে আরম্ভ হয়। কর্মসূচীটি শুরুর পর প্রায় ২,০০০ পর্যটক টিউটং পরিদর্শনে আসে। টিউটং-এ ৩০ টিরও বেশি পর্যটন গন্তব্য রয়েছে। ব্রুনাই-ইন্দোনেশিয়া-মালয়েশিয়া-ফিলিপাইন-ইস্ট আসিয়ান উন্নয়ন অঞ্চল (BIMP-EAGA)-এর ৫০ সদস্য বিশিষ্ট একটি প্রতিনিধি দল টিউটং পরিদর্শন করেছে।
ব্রুনাই পর্যটন মহাপরিকল্পনায় পাখি দর্শনকে অন্যতম প্রাকৃতিক পর্যটন কর্মসূচী হিসেবে চিহ্ণিত করা হয়েছে। ২০১৫ সালে পর্যটন উন্নয়ন বোর্ডের আয়োজনে ৩ দিনব্যাপী একটি পাখি দর্শন কর্মসূচী পালিত হয়। এই কর্মসূচীতে মালয়েশিয়ান ন্যাচার সোসাইটি, বার্ডিং কনজারভেশন কাউন্সিল এবং ব্রুনাই বার্ডারস গ্রুপ সহায়তা করে।
ব্রুনাই-এর রাষ্ট্র ধর্ম ইসলাম। ব্রুনাইয়ে আগত পর্যটকদের কিছু শিষ্টাচার মেনে চলতে নির্দেশ দেয়া হয়। নারীদেরকে গ্রামীণ ও সংরক্ষিত অঞ্চলে শালীন পোশাক পরিধান করার পরামর্শ দেয়া হয়। রমজান মাসে ঘরের বাহিরে পানাহার থেকে বিরত থাকতে হয়। ব্রুনাইয়ের পর্যটন গন্তব্যের অনেকগুলোই মসজিদ। তবে মসজিদে প্রবেশের সময় অমুসলিম পর্যটকদের উপযুক্ত পোশাক পরিধান করতে হয়। মসজিদে প্রবেশের সময় নারীদের মুখমন্ডল, ঘার ও হাটুর নিচের অংশ আবৃত রাখার ব্যাপারে বলা হয়। ব্রুনাইতে অ্যালকোহোল বিক্রয় নিষিদ্ধ। তবে ১৭ বছরের ঊর্ধ্বের অমুসলিমরা অনধিক ২ বোতল শুল্কমুক্ত স্পিরিট বা ওয়াইন এবং ১২ ক্যান বিয়ার ব্রুনাইতে প্রবেশের সময় নিজেদের সাথে নিয়ে আসতে পারে। প্রত্যেকটি আমদানির মাঝে কমপক্ষে ৪৮ ঘণ্টার বিরতি থাকতে হবে।
ব্রুনাই পর্যটনের অন্যতম জনপ্রিয় বিষয় ইকো-পর্যটন এবং ইসলামী পর্যটন। দেশটির কিছু প্রধান পর্যটন গন্তব্যসমূহ:
উইচ্যাট

উইচ্যাট () হল টেনসেন্ট কোম্পানির বিকশিত একটি মোবাইল টেক্সট এবং ভয়েস মেসেজিং যোগাযোগের পরিষেবা যা ২০১১ সালের জানুয়ারি মাসে প্রথম চীনে মুক্তি পায়। মাসিক সক্রিয় ব্যবহারকারী সংখ্যার ভিত্তিতে এটি বিশ্বের বৃহত্তম স্বতন্ত্র মেসেজিং অ্যাপগুলির অন্যতম একটি অ্যাপ।
অ্যাপ্লিকেশনটি অ্যানড্রয়েড, আইফোন, ব্ল্যাকবেরি, উইন্ডোজ ফোন এবং সিমবিয়ান ফোনের পাওয়া যাচ্ছে। এছাড়াও একটি ওয়েব-ভিত্তিক, ওএস এক্স এবং উইন্ডোজ ক্লায়েন্ট বিদ্যমান, তবে অনুমোদনের জন্য ব্যবহারকারীদের একটি সমর্থিত মোবাইল ফোনে অ্যাপ্লিকেশনটি ইনস্টল করতে হবে, অন্যথায় এটি দিয়ে কোন বার্তা পাঠানো যাবে না। আগস্ট ২০১৫ সালের হিসাবে অনুসারে, উইচ্যাটের বিলিয়ন অ্যাকাউন্ট তৈরি হয়েছে, ৭০ মিলিয়ন চীনের বাইরের ব্যবহারকারীসহ, ৬০০ মিলিয়ন সক্রিয় ব্যবহারকারী রয়েছে।
উইচ্যাটের টেক্সট মেসেজিং, হোল্ড-টু-টক ভয়েস মেসেজিং, ব্রডকাস্ট (এক সাথে বহুর) মেসেজিং, ভিডিও কনফারেন্সিং, ভিডিও গেম, ফটোগ্রাফ ও ভিডিও শেয়ারিং, এবং অবস্থান শেয়ারিং প্রদান করে। এটি ব্লুটুথের মাধ্যমে কাছের মানুষের সাথে যোগাযোগ বিনিময় করতে পারে, পাশাপাশি বিভিন্ন বৈশিষ্ট্য প্রদান করা ছাড়াও যদি চায়, তাহলে এলোমেলো মানুষের সাথে যোগাযোগ করার জন্য সামাজিক নেটওয়ার্কিং পরিষেবা যেমন, ফেসবুক ও টেনসেন্ট কিউকিউ সাথে একীকরণ করতে পারে। ছবিসমূহ ফিল্টার এবং শিরোনামের মাধ্যমে সাজানো যায় এবং একটি মেশিন অনুবাদের পরিষেবা পাওয়া যায়।
উইচ্যাট একটি প্রকল্প হিসেবে অক্টোবর ২০১০ সালে টেনসেন্ট কুয়াংচৌ গবেষণা এবং প্রকল্প কেন্দ্র হিসাবে শুরু হয়। অ্যাপটির মূল সংস্করণ ছিল "Weixin" যা শিআওলং ঝাং উদ্ভাবিত করেন এবং মা হুয়াং, টেনসেন্ট সিইও দ্বারা নামকরণ করেন। এপ্রিল ২০১২ সালে, আন্তর্জাতিক বাজারের জন্য উইচ্যাট "Weixin" নাম হিসাবে পুনরায়-ব্র্যান্ডেড করেছিল।
১২ই আগস্ট ২০১৫ সালে, ৬০০ মিলিয়ন উইচ্যাটের মাসিক সক্রিয় ব্যবহারকারী বৈশিষ্ট্যের মান টেনসেন্ট প্রকাশ করে। ৫ মাস আগে যার মাসিক সক্রিয় ব্যবহারকারীর সংখ্যা ছিল ৫৪৯ মিলিয়ন।
/ref> উইচ্যাটের মাসিক সক্রিয় ব্যবহারকারী বৈশিষ্ট্যের মান টেনসেন্ট প্রকাশ করে। ৫ মাস আগে যার মাসিক সক্রিয় ব্যবহারকারীর সংখ্যা ছিল ৫৪৯ মিলিয়ন।
রাসায়নিক দ্যুতি

রাসায়নিক বিক্রিয়ার কারণে আলো বিকিরণের ঘটনাকে রাসায়নিক দ্যুতি বলে। এই ধরনের বিক্রিয়ায় সামান্য পরিমাণে তাপ নিঃসরন হতে পারে।  বিক্রিয়ক A ও B এর উত্তেজিত মধ্যবর্তী অবস্থা নিম্নরূপ, 
উদাহরনস্বরুপ, উপযুক্ত প্রভাবকের উপস্থিতিতে  যদি [A] লুমিনল এবং [B] হাইড্রোজেন পারক্সাইড হয় তবে :
যেখানে 3-APA হলো ৩- এমিনোথ্যালেট এবং 3-APA[◊] হলো ৩- এমিনোথ্যালেট এর উত্তেজিত অবস্থা।
রাসায়নিক দ্যুতি ঘটনাটি যখন জীব কোষে ঘটে তখন তাকে 'জৈব দ্যুতি' বলে।
দানব বাঘাইড়

দানব বাঘাইড় বা বাঘাইর(), (বৈজ্ঞানিক নাম:Bagarius yarrelli) দক্ষিণ এশিয়ায় প্রাপ্ত একটি বিশালাকারের "বাগারিয়াস" গণের মাছের প্রজাতি। সম্ভবত এটি দক্ষিণ-পূর্ব এশিয়াতেও পাওয়া যায়, কিন্তু সেটি সম্ভবত আলাদা প্রজাতির সাথে সম্পর্কিত।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল ২ অনুযায়ী এ প্রজাতিটি সংরক্ষিত।
এই মাছের দৈর্ঘ্য ২ মিটার (৬.৭ ফুট) পর্যন্ত হতে পারে এবং ২০০ পাউন্ডের বেশি ওজন হতে পারে। এটা এই গণে সর্ববৃহৎ প্রজাতির হতে পারে।
বাংলাদেশের সরকারি মেডিকেল কলেজের তালিকা

বাংলাদেশের সরকারি মেডিকেল কলেজের তালিকা হিসাবে বাংলাদেশে সরাসরি সরকারের ব্যবস্থাপনাধীনে পরিচালিত মেডিকেল কলেজসমূহের তালিকাকে নির্দেশ করা হচ্ছে। ১৯৪৬ সালে ব্রিটিশ শাসনামলে ঢাকার বকশিবাজারে প্রতিষ্ঠিত ঢাকা মেডিকেল কলেজ এদেশের প্রথম সরকারি পর্যায়ে প্রতিষ্ঠিত মেডিকেল কলেজ। বর্তমানে এ-জাতীয় শিক্ষাপ্রতিষ্ঠানের সংখ্যা সাইত্রিশটি।
ঢাকা বিভাগে মোট জেলা ১৩ টি। এর মধ্যে ৭ টি জেলায় সরকারি ব্যবস্থাপনায় মোট ১১ টি মেডিকেল কলেজ পরিচালিত হয়; এগুলো হলো:
চট্টগ্রাম বিভাগে জেলার সংখ্যা ১১ টি। এর মধ্যে ৬ জেলায় সরকারি ব্যবস্থাপনায় মোট ৬টি মেডিকেল কলেজ পরিচালিত হয়; এগুলো হলো:
রাজশাহী বিভাগে ৮ টি জেলার মধ্যে ৫ টি জেলায় সরকারি ব্যবস্থাপনায় মোট ৫টি মেডিকেল কলেজ পরিচালিত হয়; এগুলো হলো:
খুলনা বিভাগে মোট ১০ টি জেলার মধ্যে ৫ টি জেলায় সরকারি ব্যবস্থাপনায় মোট ৫টি মেডিকেল কলেজ পরিচালিত হয়; এগুলো হলো:
বরিশাল বিভাগে জেলার সংখ্যা ৬ টি। এর মধ্যে ২ টি জেলায় সরকারি ব্যবস্থাপনায় মোট ২টি মেডিকেল কলেজ পরিচালিত হয়; এগুলো হলো:
সিলেট বিভাগে এর ৪ টি জেলার মধ্যে ৩ টি জেলায় সরকারি ব্যবস্থাপনায় মোট ৪টি মেডিকেল কলেজ পরিচালিত হয়; এগুলো হলো:
রংপুর বিভাগে এর ৮ টি জেলার মধ্যে ৩ টি জেলায় সরকারি ব্যবস্থাপনায় মোট ৩টি মেডিকেল কলেজ পরিচালিত হয়; এগুলো হলো:
ময়মনসিংহ বিভাগে মোট ৪ টি জেলা রয়েছে। এর মধ্যে ৩ টি জেলায় সরকারি ব্যবস্থাপনায় মোট ৩টি মেডিকেল কলেজ পরিচালিত হয়; এগুলো হলো:
লাল-পাখনা মহাশোল

মহাশোল বা লাল-পাখনা মহাশোল () (বৈজ্ঞানিক নাম:Tor tor) হচ্ছে একটি স্বাদুপানির মাছ। 
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।
এই প্রজাতির মাছের দেহ সুগঠিত এবং বেশ গভীর। এদের মাথা তুলনামূলকভাবে ছোট। চোখ মাথার অঙ্কীয় তল থেকে দেখা যায়। পৃষ্ঠদেশ ধনুকের মত বাঁকা। মুখ ছোট। মুখের চির চোখের নিচ পর্যন্ত বিস্তৃত নয়। ঠোঁট পুরু ও মাংসল। এদের দেহের পৃষ্ঠভাগ ধূসর-সবুজ, পার্শ্বদিক হালকা গোলাপি যার উপরের দিকে সবুজাভ সোনালি, কিন্তু নিচে হালকা জলপাই-সবুজ বর্ণের হয়। এদের পেটের রং রূপালী, মাথা ফুলকা রন্ধ্রের উপরে হালকা গোলাপী বর্ণের এবং চোখের নিচে হালকা হলুদ ও কানকোতে হালকা আকাশী নীল বর্ণের হয়। পৃষ্ঠপাখনা লালচে; শ্রোণী বক্ষ এবং পায়ুপাখনা গাঢ় কমলা বর্ণের দেখতে হয়।
এই প্রজাতির মাছের দৈর্ঘ্য ১৫০ সেমি পর্যন্ত হয়ে থাকে। ভারতে এই প্রজাতির ডিপ্লয়েড ক্রোমোজোম সংখ্যা ১০০ পাওয়া গেছে।
এই প্রজাতির মাছ বাংলাদেশ এবং পাকিস্তানে পাওয়া যায়।
এটি বাণিজ্যিকভাবে গুরুত্বপূর্ণ একটি খাদ্য ও খেলনা মাছ। কিন্তু এটির সংখ্যা অতিরিক্ত আহরণের কারণে দ্রুত কমছে।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি মহাবিপন্ন হিসেবে বিবেচিত।
চিত্রল

চিত্রল (উর্দু: چترال) পাকিস্তানের উত্তর-পশ্চিম সীমান্ত প্রদেশের একটি শহর। চিত্রল নদীর পশ্চিমতীরে অবস্থিত শহরটি পুর্বে চিত্রল রাজ্যের রাজধানী ছিল। স্থানটি ৩৫°৫১' উত্তর অক্ষাংশে এবং ৭১°৫০' পূর্ব দ্রাঘিমায় অবস্থান করছে। এর উত্তর ও পশ্চিমে আফগানিস্তান এবং পূর্বে কাশ্মীরের গিলগিট এজেন্সি অবস্থিত। এখানে তিরিচ নদী প্রায় ৯৬ কিলোমিটার অতিক্রম করে তুরিখো নদীর সাথে মিলিত হয়েছে। এদের মিলিত প্রবাহ আরও ৬৮ কিলোমিটার অতিক্রম করে মাসটুজ শহরের কাছে খো নদীর সাথে মিলিত হয়েছে। চিত্রল শহরটি চিত্রল জেলার অন্তর্গত যার আয়তন ১৪৮৫০ বর্গ কিমি; এর মধ্যে শতকরা ২০ ভাগ বনভূমি ও গোচরভূমি, ৭৬ ভাগ হিমবাহ আর পার্বত্য অঞ্চল এবং মাত্র ৪ ভাগ আবাদি ও ফল চাষের জমি। চিত্রল শহরটি চিত্রল জেলার রাজধানী ও প্রধান শহর। ভৌগোলিক অবস্থানের দিক থেকে অত্যন্ত গুরুত্বপূর্ণ এ শহর অপরিমিত নৈসর্গিক সৌন্দর্যে পরিপূর্ণ হওয়ায় পাকিস্তানের অন্যতম একটি পর্যটন কেন্দ্র হিসাবে খ্যাতি লাভ করেছে। হিন্দুকুশ পর্বতের উচ্চতম শৃঙ্গ তিরিচমিরের পাদদেশে চিত্রলের অবস্থান।
১৮৯৫ সাল পর্যন্ত সমগ্র চিত্রল শহরটিতে স্বাধীন রাজতন্ত্র বিরাজ করতো। কিন্তু ইংরেজ বড়লাট লর্ড ওয়েলেসলির অধীনতামূলকমিত্রতা নীতি দ্বারা কালক্রমে চিত্রল ইংরেজের করদ রাজ্যে পরিণত হয়। খ্রিস্টীয় তৃতীয় শতকে কুষাণ সম্রাট কণিষ্ক চিত্রল অধিকার করেন। খ্রিস্টীয় চতুর্থ শতকে এখানে চীনা আক্রমণ ঘটে। সামরিক দিক দিয়ে অত্যন্ত গুরুত্বপূর্ণ অবস্থানের কারণে উত্তর-পশ্চিমের গিরিপথগুলি আয়ত্তে রাখতে ও নিরাপত্তার কারণে এখানে ব্রিটিশ গিলগিট এজেন্সি গঠিত হয়। ১৯৪৭ সালে ভারত বিভাগের পর চিত্রল পাকিস্তানের অন্তর্ভুক্ত হয়। চিত্রলের দাস-ব্যবসা ইতিহাস প্রসিদ্ধ। এরাজ্যে বা তার নিকটবর্তী অঞ্চলে খ্রিস্টীয় নবম শতকে বৌদ্ধ ধর্মের বহুল প্রভাব ছিলো ; মাসটুজ শহরের কাছে প্রাপ্ত শিলালিপি হতে তার প্রমাণ পাওয়া যায়।
চিত্রলের বিভিন্ন স্থানে বিভিন্ন কালে গঠিত বহুবিশিষ্ট শিলাময় ভূমি দেখতে পাওয়া যায়। এদের মধ্যে প্রাচীন কোয়ার্টজাইট, লোহিত বেলেপাথর ও কংগ্লোমারেট স্তরের উপর অবস্থিত চুনাপাথরের গভীর স্তর লক্ষ্য করা যায়। চিত্রলের নিকট পার্বত্য অঞ্চলে একটি বিশাল চ্যুতির সৃষ্টি হওয়ায় এখানে শিলাস্তরে নানা রকমের পরিবর্তন ঘটেছে। চিত্রল নদীর সমভূমি অঞ্চলে স্থানে স্থানে প্রবালও দেখতে পাওয়া যায়।
এখানকার প্রধান কৃষিজ দ্রব্যগুলির মধ্যে গম, যব, ভুট্টা আর ধান বিখ্যাত। কার্পাস তুলা থেকে প্রস্তুত এখানকার কার্পেট সুবিখ্যাত। খনিজদ্রব্যের মধ্যে লোহা ও তামা প্রধান। অধিবাসীগণের অধিকাংশই খনির কাজে যুক্ত। চিত্রলে প্রস্তুত তরবারির বাঁট বিখ্যাত এবং পার্শ্ববর্তী অঞ্চলে এর চাহিদাও প্রচুর।
ক্যান্ডি ক্রাশ সাগা

ক্যান্ডি ক্রাশ সাগা হল একটি ম্যাচ-থ্রি পাজল ভিডিও গেম যা কিং কর্তৃক এপ্রিল ১২, ২০১২ সালে ফেসবুক, নভেম্বর ১৪, ২০১২ সালে আইওএস, ডিসেম্বর ১৪, ২০১২ সালে এনড্রয়েড, সেপ্টেম্বর ৬, ২০১২ সালে উইন্ডোজ ফোন, ডিসেম্বর ১১, ২০১৪ সালে ফায়ার ওএস এবং জুলাই ২৯, ২০১৫ সালে উইন্ডোজ ১০ ও তাইজেন অপারেটিং সিস্টেমের জন্য মুক্তি দেয়া হয়। এটি এই কোম্পানির ব্রাউজার গেম "ক্যান্ডি ক্রাশ"-এর একটি প্রকরণ।
সংযোগকারী ওয়েবসাইট মেটাক্রিটিকের পর্যালোচনা অনুযায়ী, গেমটি গড়ে ৭৯/১০০ পর্যালোচনা স্কোর অর্জন করেছে, যা সাধারণত ইতিবাচক পর্যালোচানার ইঙ্গিত করে। ইউরোগেমারের এলি গিবসন "ক্যান্ডি ক্রাশ" গেমটিকে ২০১৩ সালের "বছরের সেরা গেম" হিসাবে উল্লেখ।
মে ২০১৪ সালে, কিং কোম্পানি "ক্যান্ডি ক্রাশ সোডা সাগা" নামে গেমটির একটি সিক্যুয়েল সফট উদ্বোধন করে, পূর্বের নকশার অনুযায়ী তবে গেমপ্লের গতিময়তায় কিছুটা পরিবর্তনআনা হয়েছে। আগস্ট ২০১৫ সালের হিসেবে, "ক্যান্ডি ক্রাশ সোডা সাগা"-এর লেবেল সংখ্যা ৪৬৫।
সম্রাট নিন্তকু

সম্রাট নিন্তকু ৫৯৬–নভেম্বর ২৪, ৬৫৪) ঐতিহ্যগত পর্যায়ক্রম অনুযায়ী সম্রাট নিন্তকু ছিলেন জাপান এর ষোলতম সম্রাট। এ সম্রাটের জীবন বা রাজত্বকাল সম্পর্কে কোন নির্ধারিত সময় জানা যায়নি। তবে সাধারনত বিবেচনা করা হয় যে তিনি ৩১৩-৩৯৯ পর্যন্ত আধিপত্য করেছেন।
ঐতিহাসিকদের বিবেচনায় নিন্তকু ছিলেন পঞ্চম শতাব্দীর একজন কিংবদন্তি সম্রাট। ঊনত্রিশতম সম্রাট, সম্রাট কিম্মেই (খ্রিঃ৫০৯?-৫৭১), এর রাজত্ব ছিল প্রথম রাজত্ব যার জন্য সমসাময়িক ইতিহাস-রচনায় প্রমাণসাধ্য তারিখ নির্ধারণ করা সম্ভব হয়েছে। কিন্তু সম্রাট কাম্মু (৭৩৭-৮০৬), সাজু রাজবংশের পঞ্চাশতম স্বৈরাচারী শাসক, এর শাসনকালের আগ-পর্যন্ত গৃহীত সাম্রাজ্যের নাম ও সময় সম্পর্কে গতানুগতিক এর মত নিশ্চিত করা হতো না।
নিহন শকি এর মতে, তিনি ছিলেন সম্রাট অজিন এর চতুর্থ সন্তান। তার মা নাকাতসুহিমে ন মিকত ছিলেন সম্রাট কেইক এর নাতনী ছিলেন। তিনি সম্রাট রিছু, সম্রাট হানযেল এবং সম্রাট ইঙ্গয়ও এর পিতা ছিলেন।
সম্রাট নিন্তকু এর সমকালীন উপাধি “তেন্ন” হতো না, অধিকাংশ ইতিহাসবেত্তাদের বিশ্বাস মতে এই উপাধিটি সম্রাট তেন্মু এবং সম্রাট জিত এর সাম্রাজ্যের আগ পর্যন্ত প্রবর্তিত হয়নি। বরং, সম্ভবত এটা ছিল সুমেরামিকত বা আমেনশিতা যার মানে হল মহান রাজা যিনি স্বর্গ অধীনে আধিপত্য করেন। অন্যথা, সম্রাট নিন্তকুকে সাজুর মহান রাজা হিসেবে উল্লেখ করা যেতে পারে।
যদিও নিহন শকি বিবৃত করে যে সম্রাট নিন্তকু ৩১৩ থেকে ৩৯৯ পর্যন্ত শাসন করেন, আধুনিক গবেষণা অনুযায়ী সে তারিখগুলো অশুদ্ধ বলে ধারণা করা হয়।
নিহন শকি-এ লেখা অনুযায়ী সম্রাট নিন্তকু এর রাজ্যকালের কীর্তিঃ
সম্রাজ্ঞী (প্রথম): রাজকন্যা ইওা, একজন মহিলা কবি এবং কাতসুরাগি ন সতসুহিক এর কন্যা।
সম্রাজ্ঞী (দ্বিতীয়): ইয়াতানহিমেমিক, সম্রাট অজিন এর কন্যা।
হিমুকা ন কামিনাগাহিমে, মরকাতা ন কিমি উশিমরই এর কন্যা।
সাকাই, অসাকা এ দাইসেন-কফুন (জাপান এর বৃহত্তম সমাধি) সম্রাট নিন্তকুর চিরনিদ্রার স্থান বলে বিবেচনা করা হয়। নিন্তকুর সমাধির প্রকৃত স্থান আসলে অজানা।
বলা হয় নিন্তকুর স্ত্রী ইওা-ন হিমে ন মিকত এর সার্বভৌম সমাধি সাকি-ছ, নারা সিটিতে অবস্থিত। উভয় তফুন রূপ দুটি সার্বভৌম সমাধিগুলো চাবির ছিদ্র আকারে এক প্রশস্ত পানিপূর্ণ পরিখার মাঝে অবস্থিত। সার্বভৌম সমাধিগুলো এবং দরগা সাংস্কৃতিক সম্পত্তি; সেগুলো সার্বভৌম পারিবারিক সংস্থা দ্বারা সংরক্ষিত এবং পরিচালিত হয়, যেগুলো সরকার পরিচালিত এবং সম্রাট ও তার পরিবার সম্পর্কে যে কোন ব্যাপারে দায়বদ্ধ। সার্বভৌম পারিবারিক সংস্থা এর মতে এই সমাধিগুলো ঐতিহাসিক হস্তনির্মিত বস্তুর জন্য একটি নিছক সংগ্রহস্থলের চেয়ে অনেক বেশি,
এগুলো হল পবিত্র ধর্মীয় স্থান। সমরাজ্য-সংক্রান্ত পরিবারের পূর্বপুরুষদের আত্মার জন্য সার্বভৌম পারিবারিক সংস্থা প্রত্যেকটি সার্বভৌম সমাধি স্থান পবিত্র বলে ব্যাখ্যা করেন।
অসাকা এর স্মারক শিন্ত মন্দিরে নিন্তকুকে ঐতিহ্যগতভাবে শ্রদ্ধাজ্ঞাপন করা হয়। সার্বভৌম পারিবারিক সংস্থা এ স্থানটি তার দরগা হিসেবে মনোনীত করে। এটা রীত্যনুসারে মযু ন মিমিহারা ন নাকা ন মিসাসাগি নামে নামকরণ করা হয়।
সম্রাট ওজিন

সম্রাট ওজিন পরিচিত হমুতাওয়াক বা হনডাওয়াক নামে। উত্তরাধিকারের প্রথাগত ভাবে জাপানের পঞ্চদশত সম্রাট।
এই সম্রাটের জীবন বা রাজত্বকালের কোন দৃঢ় সময় জানা যায়নি, তবে ধারণা করে হয়ে থাকে তিনি ২৭০ থেকে ৩১০ পূর্যন্ত দেশ রাজত্ব করেছেন।
ঐতিহাসিকদের মতে সম্রাট ওজিন ৫ম শতকের 'কিংবদন্তি সম্রাট'। ইতিহাসে যাচাইযোগ্য তারিখ পাওয়া যায় সম্রাট কিম্মেই (৫১০-৫৭০ খ্রিষ্টাব্দ) ২৯তম সম্রাট থেকে। সম্রাট কাম্মুর (৭৩৭-৮০৬) পূর্ববর্তীতে সময় গতানুগতিক ভাবে তারিখ নিশ্চিত করা যায় না,পার্শে ঐতিহ্যগত(traditional)লেখা হয়ে থাকে। সম্রাট কিম্মেই ছিলেন সাজুর রাজবংশের ৫০তম স্বৈরাচারী শাসক।
পরবর্তীতে মৃত্যুর পর সম্রাট ওজিনের নাম দেয়া হইয়েছিলো ওজিন তিন্নো। সমসাময়িক অনেক সম্রাটের ইতিহাসে সম্রাট ওজিনের কথা পাওয়া গেছে।
কোজিকি এবং নিহনশকি মতে সম্রাট চুয়াই এবং সম্রাজ্ঞী জিঙ্গুর পুত্র। ওজিনের জন্মের পূর্বে তার পিতা মারা যান এবং কার্যত শাসক হন তার মা। ৮ষ্টম শতাব্দীর ইতিহাস বইয়ের মতে তার মা গর্ভবতী অবস্থায় থাকা কালে তার পিতা মারা যায়।
সেই সময়ে নয় মাসের কিছু কম (কিছু ঋতু) কে তিন বছর ধরা হতো। বাস্তব তুলনায় শুধু অবাস্তব এবং সাঙ্কেতিক
ওজিনের জন্ম ২০০এর দিকে ঐতিহ্যগত ভাবে কিন্তু টিছি তারিখ (TC date) অনুযায়ী অবিশ্বাসযোগ্য। বাস্তবানুগভাবে ৪র্থ শতাব্দীতে ধরা হয় মাঝে মাঝে। ওজিনের জন্ম তাসুকুশিতে যখন তার মা প্রমিস্ড ল্যান্ডে (promised land)আক্রমণ হওয়ার পার ফেরত আসার পর। তখন তার নাম দেওয়া হয় সম্রাট হনডাওয়াক। সম্রাট ওজিন যুবরাজ হন মাত্র চার বছর বয়সে।
তাকে রাজপদে অধিষ্ঠিত করা হয় ২৭০ এ ৭০বছর বয়সে এবং ৪০বছর রাজত্ব করেন তার মৃত্যু পূর্যন্ত ৩১০। টিছি তারিখ (TC date) অনুযায়ী ওজিনের রাজত্ব করার কোন সময় পাওয়া যায়নি। অনুমান অনুসারে ওজিন দুই প্রাসাদ থাকতেন, দুটোই বর্তমান সময়ে ওসাকাতে।
ঐতিহ্যগত ভাবে সম্রাট ওজিন ছিলেন সম্রাট নিন্তেকুর পিতা যিনি ওজিন মারা যাওয়ার পর রাজ্যে যোগ করেন।
ওজিন কে ঊপাধি দেয়া হয় হাঞ্ছিমান বাইম্যজিন(Hachiman Daimyōjin) তাকে বলা হয়ে থাকে রণক্ষেত্রের প্রতিপালক। হ্যেট ক্লান (Hata Clan) তাকে তাদের অভিভাবক কামি মানতেন।
ওজিনের প্রকৃত কবরের স্থান কোথায় যানা যায়নি। তবে ধারণা করা হয়ে থাকে ওসাকার মেমোরিয়াল শিন্ত শ্রিন (memorial Shinto shrine)
ইম্পেরিয়াল গৃহস্থালী এজেন্সি ওজিনের সমাধিস্তম্ভ করেন ওসাকাতে। যার নাম দেয়া হয় এয়াগা নো মোফুশিনো ওকা নো মিসাসাগি (Eega no Mofushi no oka no misasagi)
সম্রাজ্ঞী নাকাতসুসিমি, হোমুদামাওয়াকার (Homudamawaka) মেয়ে।
সম্রাট ইওমি

সম্রাট ইওমি (Yōmei-tennō ৫১৮-৫৮৭) জাপানের ৩১তম সম্রাট পারম্পর্য ভাবে। (order of succession)
ইওমি রাজত্ব করেন ৫৮৫ থেকে তার মারা যাওয়ার আগে পূর্যন্ত(৫৮৭)
নিহোন শকিতে তাকে বলা হয়েছে তাছিবানা নো মিকাতো (tachibana no Toyohi no Mikoto) তাকে উল্লেখ করা হয় সম্রাট ওই (Prince Ōe) তার সৎ ভাই সম্রাট বাদাতসু মারা যাওয়ার পর রাজ্যের ভার পান।
সম্রাট বাদাতসু রাজত্ব থাকা কালে প্রভাবশালী সভাসদরে ছিলেন মনোনোবি নো মরিয়া যিনি মনোনোবি ইয়োগি নামে পরিচিত ছিলেন। আরো ছিলেন সোগা নো উমাকো যারা সম্রাট ইওমির সময় কলেও ছিলেন। উমাকো ছিলেন সোগো ইনামি নো সুকুনির পুত্র। এবং সম্রাট ইওমির দূর সম্পর্কের ভাই।
৫৮৫: রাজত্বে ১৪তম বছরে সম্রাট বাদাতসু মারা যান উত্তরাধিকার ভাবে রাজত্ব পান তার ছোট ভাই কিন্তু পরোক্ষভাবেই রাজত্ব দেয়া হয় সম্রাট ইওমিকে।
সম্রাট ইওমি রাজত্ব করেন মাত্র দুই বছর। মারা যান ৬৯ বছর বয়সে।
৫৮৭: ৪র্থ মাসে সম্রাট ইওমি মারা যান তার মরদেহ কফিন রাখা হয়, পোড়া হায় না।
৫৮৭: ৫ম মাসে সশস্ত্র দ্বন্দ্ব বাধে যুদ্ধে যোগ হন মনোনোবি নো মরিয়া এবং সোগা উমাকো নো সুকুনি।
৫৮৭: ৭ম মাস সম্রাট ইওমির মর দেহ পোড়া হয়।
সম্রাট ইওমি খুব অল্প সময় রাজত্ব করার ফলে রাজ্যের আইনে তেমন প্রভাব ফেলেনি তবে তিনি বৌদ্ধধর্ম প্রধান্য দেয়াতে রাজ্যে শিন্ত ধর্ম এর লোক জন কে ভাবিয়ে তোলেন। নিহোন সকির মতে সম্রাট ইওমি দুই ধর্মই মানতেন। মনোনোবি নো মরিয়া এবং সোগা উমাকো ছিলেন শিন্ত ধর্মের ভক্ত অনেকে মনে করেন এরা দুজন ষড়যন্ত্র করে তাকে মেরেছে, যদিও তিনি মারা গেছেন অসুখে।
সম্রাট ইওমির সঠিক কবর এখনও পাওয়া যায়নি। ধারণা করা হয় মেমোরিয়াল শিন্ত শ্রিনে (memorial Shinto shrine),ওসাকাতে
ইম্পেরিয়াল গৃহস্থালী এজেন্সি সম্রাট ইওমির সমাধিস্তম্ভ করেন মাওসোলেউম। যার নাম দেয়া হয় শিনাগা নো হারা নো মিসাসাগি। (Kawachi no Shinaga no hara no misasagi)
বংশতালিকা
সম্রাট ইওমি ছিলেন সম্রাট কিম্মেই এর ৪র্থ ছেলে এবং তার মা ছিলেন সোগা নো কিতাশিসিমি যিনি সোগা নো ইনামির মেয়ে।
সম্রাট ইওমির তিনজন স্ত্রী ছিলো এবং সাতজন ছেলে মেয়ে ছিলো।
সম্রাট ইওমির ছেলে রাজকুমার উমাইয়াডো যিনি রাজকুমার শতুকু নামে পরিচিত
গাজী মেডিকেল কলেজ

গাজী মেডিকেল কলেজ বাংলাদেশের খুলনা শহরে অবস্থিত একটি চিকিৎসা বিষয়ক উচ্চ শিক্ষা দানকারী প্রতিষ্ঠান। বেসরকারি পর্যায়ের এই মেডিকেল কলেজটি ২০১১ সালে অনুমোদন লাভ করে; যাতে ৫ বছর মেয়াদী স্নাতক পর্যায়ের এম.বি.বি.এস. শিক্ষাক্রম চালু রয়েছে। এখানে প্রতিবছর ৫৫ জন বাংলাদেশী শিক্ষার্থীর সাথে ৪৫ জন বিদেশী শিক্ষার্থী ভর্তি করা হয়ে থাকে।
গাজী মেডিকেল কলেজ বাংলাদেশের খুলনার সোনাডাঙ্গা থানায় অবস্থিত। কলেজের সাথেই ৬০০ শয্যাবিশিষ্ট হাসপাতাল রয়েছে। যা পূর্বের নাম ছিল খুলনা সার্জিকাল অ্যান্ড মেডিকেল হাসপাতাল। ২০১১ সালে সেটি গাজী মেডিকেল কলেজ হাসপাতালে পরিণত হয়েছিল।
ডাঃ গাজী মিজানুর রহমান ২০১১ সালে মেডিকেল কলেজটি প্রতিষ্ঠা করেন। শিক্ষা কার্যক্রম ২০১২ সালে শুরু হয়েছিল।
ব্যাচেলর অব মেডিসিন, ব্যাচেলর অব সার্জারি (এমবিবিএস) ডিগ্রি কোর্সকে প্রথম, দ্বিতীয় এবং তৃতীয় পেশাদার পরীক্ষার নামে তিন ভাগে ভাগ করা হয়েছিল। পরবর্তিতে এই কোর্সকে প্রথম, দ্বিতীয়, তৃতীয় এবং চূড়ান্ত পেশাদার পরীক্ষার নামে ভাগ করা হয়।
গাজী মেডিকেল কলেজের রয়েছে ৬০০ শয্যা বিশিষ্ট অত্যাধুনিক হাসপাতাল এবং সুবিশাল একাডেমিক ভবন রয়েছে।
গাজী মেডিকেল কলেজটি খুলনা মেডিকেল বিশ্ববিদ্যালয়ের অধিভুক্ত কলেজ। কলেজটির প্রতিষ্ঠাতা চেয়ারম্যান ডাঃ গাজী মিজানুর রহমান এবং অধ্যক্ষ অধ্যাপক ডাঃ মোঃ আব্দুল মান্নান। কলেজটি ইন্ডিয়ান মেডিকেল কাউন্সিল (এমসিআই) এবং নেপাল মেডিকেল কাউন্সিল (এনএমসি) এর রিকগনিশন রয়েছে।
পূর্ব জৈন্তিয়া পাহাড় জেলা

পূর্ব জৈন্তিয়া পাহাড় জেলা () হচ্ছে ভারতের উত্তরপূর্ব দিকের প্রদেশ মেঘালয়ের ১১টি জেলার মধ্যে একটি জেলা। খলিহ্রিয়াত হচ্ছে এই জেলার সদরদপ্তর। জৈন্তিয়া পাহাড় জেলা থেকে ভেঙ্গে এই জেলাটি ৩১ জুলাই, ২০১২ তারিখে গঠিত হয়।
জেলার আয়তন মোট ২১১৫ বর্গকিলোমিটার।
পূর্ব জৈন্তিয়া পাহাড় জেলা দুটি ব্লকে বিভক্ত। সেগুলো হচ্ছে:
এডওয়ার্ড এলার্কার উইলিয়ামস

এডওয়ার্ড এলার্কার উইলিয়াম (ইংরেজিঃ "Edward Ellerker Williams") (২২ এপ্রিল ১৭৯৩ - ৮ জুলাই ১৯২২) ছিলেন একজন অবসরপ্রাপ্ত আর্মি অফিসার, যিনি তার জীবনের শেষ দিকে পার্সি বিশি শেলির বন্ধু হয়েছিল এবং শেলির সাথেই মৃত্যুবরণ করেন।
এডওয়ার্ড উইলিয়ামস ২২ এপ্রিল ১৭৯৩ সালে ভারতে জন্মগ্রহণ করেন। তার বাবার নাম জন উইলিয়ামস, যিনি ইস্ট ইন্ডিয়া কোম্পানির একজন আর্মি অফিসার ছিলেন। তাকে পড়াশুনার জন্য ইংল্যান্ডের ইটন কলেজে পাঠানো হয়। ১৪ বছর বয়সে রয়্যাল ন্যাভিতে যোগ দেন। ১৮০৮ সালে তার বাবা মারা যাবার পর, ১৮১১ সালে তিনি ইস্ট ইন্ডিয়া কোম্পানির আর্মিতে যোগ দেন। 
১৮২২ সালের ৮ এপ্রিল তিনি পার্সি বিশি শেলি ও নৌকাবাহক চার্লস ভিভিয়ানসহ নৌকা ডুবিতে মারা যান।
সিমতোখা ডিজং

সিমতোখা ডিজং (ডিজং এর অর্থ প্রাসাদ-আশ্রম)) সাংগাক যাবধন ফোডরাং (ভুটানি ভাষা অর্থ: " অগাধ গুপ্ত মন্ত্রের প্রাসাদ"), ভুটানের একটি ছোট ডিজং যা ১৬২৯ সালে যাবদ্রাং নাগাওয়াং নামগিয়াল, যিনি ভুটানকে একত্রিত করেছিলেন, নির্মাণ করেছিলেন।ভুটানে এটি তাদের নির্মিত প্রথম প্রাসাদ। একটি গুরুত্বপূর্ণ ঐতিহাসিক স্মৃতিসৌধ এবং আগেরকার বৌদ্ধ আশ্রম, বর্তমানে এটি ডিজংখা ভাষা শিক্ষণের অন্যতম একটি প্রতিষ্ঠান। সম্প্রতি এটিতে সংস্কারের কাজ চলছে। এটি ভুটানের রাজধানী শহর থিম্পু হতে পাঁচ কিলোমিটার দূরত্বে ১০০ ফুট উঁচু টিলার উপরে অবস্থিত। 
ডিজং-এর মূল মনাস্ট্রিতে ভগবান বুদ্ধ ছাড়া আট বোধিসত্ত্ব আছেন। তাঁরা হলেন - অবলোকিতেশ্বর, জ্ঞানকেতু, মঞ্জুশ্রী, আকাশগর্ভ, বজ্রপাণি, অমিতপ্রভ, রত্নপাণি এবং মৈত্রেয়। প্রার্থনাকক্ষের বাইরে ভারতীয় আট ঋষির পাথরের মূর্তি আছে। সেগুলি হল- বসুবুদ্ধ, নাগার্জুন, স্মৃতিগর্ভ, অসঙ্গ, আর্যদেব, ধর্মকৃতি, আকাশগর্ভ এবং দিকনাগ। 
সিমতোখা ডিজং, ১৬২৯ সালে যাবদ্রাং নাগাওয়াং নামগিয়াল কর্তৃক নির্মিত, ধর্মীয় আশ্রম এবং প্রশাসনিক কেন্দ্র হিসেবে ব্যবহৃত হয়ে থাকে এবং সবচেয়ে পুরাতন ডিজং যা এখনো পর্যন্ত তার মূল রূপে বিদ্যমান। নামগিয়াল ভুটানে সর্বপ্রথম ডিজং বা প্রাসাদকে আশ্রম হিসেবে গড়ে তোলার ধারণার প্রবর্তন করেন। পাঁচজন বিপদগ্রস্ত লামা অধিবাসী তিব্বতীয় সেনাবাহিনীদের সহযোগিতায়, যারা যাবদ্রাং এর নেতৃত্বে ডিজং এ ধর্মীয় আচার পালনের বিরোধী ছিল, ডিজং এর উপর হামলা করে। হামলায় তারা পরাজিত হয়েছিল এবং পালদেন লামা যিনি ঐ হামলকারী দলের প্রধান ছিলেন তিনি ঐ যুদ্ধে নিহত হন। ১৬৩০ সালে তিব্বতীয়দের দ্বারা ডিজং এর উপর আরেকটি হামলা ঘটে, ডিজং এ আগুন না লাগা পর্যন্ত হামলাকারীরা সফল ছিল; কিন্তু ডিজং এর ছাদ ধ্বসে পড়লে হামলাকারীরা সবাই মৃত্যুবরণ করে।
ডিজং এর প্রথম সংস্কার ও সম্প্রসারণ কাজ মিংয়ুর থেম্পা কর্তৃক ১৬৭০ সালে শুরু হয়েছিল। পরবর্তী বছরগুলোতেও অনেক সংস্কার কাজ চলে এবং সর্বশেষ পালিশের কাজ জাপানের স্থপতির মাধ্যমে সম্পন্ন হয়।
কথিত আছে যে ডিজংটি এর পাশেই অবস্থিত একটি পাহাড়ের মধ্যে অদৃশ্য হয়ে যাওয়া দৈত্যের বিরুদ্ধে সাধারণ জনগণকে নিরাপত্তা প্রদান করত এবং তাই নামটি ‘সিমতোখা’ যার অর্থ ""সিম্মো"" (দৈত্যগণ) এবং ‘ডো’ যার অর্থ "পাহাড় বা শিলা" থেকে নেওয়া হয়েছে।
ভুটানি ঙুলট্রুম

নুলট্রুম (মুদ্রা প্রতীক: -; ব্যাংক কোড: BTN), (), হল ভুটানের মুদ্রা। নুলট্রুমের ভগ্নাংশ "চেট্রুম" যার মূল্যমান ১ নুলট্রুমের একশত ভাগের ১ভাগ।
মারি এলিন

আনা মারি এলিন (ফেব্রুয়ারি ২৭, ১৯০২ – জানুয়ারি ৩, ১৯৮১) ছিলেন মার্কিন নির্বাক চলচ্চিত্র শিশু অভিনেত্রী। তিনি অভিনেত্রী গ্রেস এলিনের বোন। "দ্য থানহাউসার কিড" ছদ্মনামে তিনি আট বছর বয়স থেকেই নিউ রোশেল, নিউ ইয়র্কের থানহাউসার কোম্পানির চলচ্চিত্রে অভিনয় শুরু করেন এবং ১৯১০ থেকে ১৯১৪ সালের মধ্যে ঠিক একশটি চলচ্চিত্রে অভিনয় করেন। তার প্রথম মুক্তিপ্রাপ্ত চলচ্চিত্র "অ্যা টোয়েন্টিনাইন-সেন্ট রবারি" (১৯১০), যেখানে তিনি একটি প্রধান চরিত্রে অভিনয় করেছিলেন।
আনা মারি এলিন ফেব্রুয়ারি ২৭, ১৯০২ সালে মার্কিন যুক্তরাষ্ট্রের মিলওয়াকি, উইসকনসিন অঙ্গরাজ্যে জন্ম নেন। তার বাবা চার্লস এলিন এবং মা গ্রেস এলিন। মারি ১৯১০ সালে তার সাত বছর বয়সের শুরুতেই থানহাউসার কোম্পানির "অ্যা টোয়েন্টিনাইন-সেন্ট রবারি" চলচ্চিত্রে এডনা রবিনসন চরিত্রে অভিনয় করেন। কয়েকজন অভিনেত্রীদের মধ্যে তিনি একজন যিনি তার প্রথম চলচ্চিত্রে প্রধান চরিত্রে অভিনয়ের সুযোগ পেয়েছিলেন। মারি সহজেই ছেলে ও মেয়ে শিশু চরিত্রে অভিনয়ের মাধ্যমে নিজের বহুমুখী পারদর্শীতা প্রমাণ করেছিল, এমনকি "দ্য জাজেস স্টোরি" (১৯১১) চলচ্চিত্রে তিনি একটি কৃষ্ণাঙ্গ ছেলের চরিত্রে অভিনয় করেছিলেন। তিনি সমানভাবে সমালোচক এবং দর্শকদের কাছ থেকে জনপ্রিয়তা পেয়েছিলেন। থানহউসারের অন্যান্য শিশু অভিনেতাদের থেকে আলাদাভাবে শুধুমাত্র মারি "থানহাউসার কিড" নামে পরিচিত হয়ে ওঠেন।
১৯১৩ সালে ১১ বছর বয়সে, তিনি অন্তত একটি নাটকে উপস্থিতির মাধ্যমে নিজেকে প্রসারিত করার সিদ্ধান্ত নেন। সেই বছরই থানহউসার "শিশু" চরিত্রের বাইরে তাকে মর্যাদাপূর্ণ "প্রিন্সেস ফিল্মস" বিভাগে কাজ করার সুযোগ দেন। সে সময়ে দুর্ভাগ্যবশত, জনপ্রিয়তা হ্রাস পাবার কারণে তার চলচ্চিত্রের সংখ্যা কমছে। অবশেষে ১৯১৪ সালে তিনি থানহউসার থেকে বেড়িয়ে আসেন। পরর্তীতে তিনি ওয়ার্ল্ড ফিল্মসের সঙ্গে "আঙ্কেল টম'স কেবিন" (১৯১৪) চলচ্চিত্রের জন্য চুক্তিবদ্ধ হন। তিনি কয়েক বছরের জন্য থিয়েটারে কাজ করেছেন, এরপর ১৯১৯ সালে লস অ্যাঞ্জেলেসের কম বাজেটেের ন্যাশনাল ফিল্ম কর্পোরেশনের সঙ্গে চুক্তিবদ্ধ হন।
মারি এলেন ১৯২২ সালে রিভারসাইড, ক্যালিফোর্নিয়ায় জুনিয়র মিল্টন এডওয়ার্ড বেইসারকে বিয়ে করেন। মার্চ ৪, ১৯২৪ সালে লস এঞ্জেলেসের ক্লারা বার্টন হাসপাতালে তাদের একমাত্র মেয়ে মারি এলিজাবেথ জন্ম নেয়।
মারি এলিন জানুয়ারি ৩, ১৯৮১ সালে লংভিউ, ওয়াশিংটনে মারা যান।
মিয়ানমার ক্যত

ক্যত বা কিয়াট (মুদ্রা প্রতীক: K; ব্যাংক কোড: MMK), (), হল মিয়ানমারের মুদ্রা। ক্যত ২০১২ সালে মুদ্রাস্ফীতির মুখোমুখি হয়।
২০১২ মার্চে বাংলাদেশী টাকার সাথে বিনিময়ের হার ছিল ১২.৯০ টাকা/প্রতি ১ ক্যত, এবং ২০১২ এপ্রিলে (১ মাস পরে) মুদ্রাস্ফীতিতে বিনিময়ের হার হল ৮.৪৫ ক্যত/প্রতি ১ টাকা। বর্তমানে বিনিময়ের হার ২০১৫ নভেম্বর অনুযায়ী হল ১৬.৪৫ ক্যত/প্রতি ১ টাকা।
ইশিগাকি দ্বীপ

ইশিগাকি দ্বীপ জাপানের দ্বীপ গুলোর একটি, এর অবস্থান ওকিনাওয়া হোন্তর পশ্চিমে। (Okinawa Hontō), দ্বিতীয় বৃহত্তম দ্বীপ ইয়েইইয়েমা আইলেন্ড গ্রুপের। (Yaeyama Island group) দ্বীপটি ওকিনাওয়াতে ইশিগাকি শহরে। এই দ্বীপ ব্যবসা প্রধান্য এবং পরিবহন কেন্দ্র । এই দ্বীপে আছে নিঊ ইশিগাকি বিমান বন্দর (New Ishigaki Airport) যা ইয়েয়ামাস (Yaeyamas) এ সবচে বড় বিমান বন্দর।
এই দ্বীপের চারদিক এমনকি মৌন্ট ওমোতো (Mount Omoto) এবং কবির উপসাগর (Kabira Bay) শুরক্ষিত আছে রিমোট ইশিগাকি নেশনাল পার্ক ( riomote-Ishigaki National Park) দ্বরা।
এই দ্বীপ নিয়ে তথা কথিত দুই দেশের সমস্যা আছে জায়গা নিয়ে, জাপান এবং তাইওয়ান এর মধ্যে। পূর্ব উত্তরে ৩০০কিঃমি তাইওয়ানের দ্বাবিদার।
১৭৭১ সালে টি-সুনামি সবচেয়ে বড় আঘাত হানে এই দ্বীপে।
এই দ্বীপ ব্যবসা কেন্দ্রিক হওয়ায় অপরাধ মার্তাও বেড়ে যায় এক সময়। র্টেন আক্রমণ হয় এই দ্বীপ থেকে খুব কাছে, যার নাম ইয়াসো হায়াআশি (Yasuo Hayashi), (sarin gas attack)
এবং ২১ মাস পর অপরাধীরা ধরা পড়ে এই দ্বীপেই।
ইশিগাকি নৌ-বন্দর প্রসার করা হবে তার ফলে জাপানিজ টহল কোস্ট গার্ডের নৌকা হয়ত রাখা যাবে। জেএসডিএফ (JSDF- Japan Self-Defense Forces) সেখানে স্থাপনা করেতে চাচ্ছেন এন্টি-শিপ-মিজাইল(anti-ship missiles) যদিও খুব ছোট পরিসারে। ধারণা করা হয় ৯৬-মাল্টি-পারপোজ মিজাইল সিস্টেম (96 Multi-Purpose Missile System)
জাপানের অনেক সৈন্য সেনকাকু দ্বীপেই থেকে যা ইশিগাকি দ্বীপ থেকে মাত্র ১৭০ কি.মি. এবং এই সৈন্য ইশিগাকি মেয়রের অধীনেই। সেনকাকু দ্বীপপুঞ্জটি উৎসুরি জিমা, তাইশো জিমা, কুবা জিমা, কিতা কোজিমা ও মিনামি কোজিমা নামের পাঁচটি দ্বীপ এবং তিনটি ভাসমান পাথুরে টিলার সমন্বয়ে গঠিত। ১৯৭২ সালে উএস এর কাছ থেকে প্রত্যাবর্তনের পর এই দ্বীপ গণ চায়না কিছু অংশ তাদের দাবি করে। চায়না সেনকাকু দ্বীপ আপত্তির জন্য ১৯৭২ থেকে ২০১২ পূর্যন্ত দাবি করেছিল।
জাপান প্রথম দ্বীপপুঞ্জটির নিয়ন্ত্রণ পায় ১৮৯৫ সালের ১৪ জানুয়ারি। দ্বিতীয় বিশ্বযুদ্ধের সময় আত্মসমর্পণ করার আগ পর্যন্ত এটির নিয়ন্ত্রণ তাদের হাতেই ছিল। ১৯৪৫ সালে যুক্তরাষ্ট্র তাদের প্রশাসনের আওতায় আনে দ্বীপটিকে। ১৯৬৮ সালে এশিয়ার অর্থনীতিবিষয়ক জাতিসংঘ কমিশন দ্বীপটিতে তেল-গ্যাস মজুদ থাকার কথা জানায়। এর পর থেকেই তিন দেশ দ্বীপের মালিকানা ও নিয়ন্ত্রণ নিয়ে টানাটানি করছে। ১৯৭২ সাল পর্যন্ত যুক্তরাষ্ট্রের কাছেই ছিল এর নিয়ন্ত্রণ। জাপান ও যুক্তরাষ্ট্রের মধ্যকার ওকিনাওয়া সংরক্ষণ চুক্তির আওতায় টোকিওর কাছে দ্বীপের মালিকানা ও নিয়ন্ত্রণ হস্তান্তর করে ওয়াশিংটন। একই বছর চীন ও তাইওয়ান এটিতে তাদের মালিকানার কথা ঘোষণা দেয়। অবশ্য এটির নিয়ন্ত্রণ এখনো জাপানের কাছেই
মিয়ারাদুনচি
ইশিগাকি ভ্রমণ পিপাসুদের জন্য গ্রীষ্মকালে স্বর্গোদ্যান, সমুদ্র সৈকতের পানি অনেক পরিষ্কার এবং টলটলে। যেহেতু যায়গাটা বাণিজ্যিক বিনোদনের অনেক ব্যবস্থা আছে যেমন স্কুবা ডাইভিং, ঘুড়ি সার্ফিং, সার্ফিং
বাণিজ্য কেন্দ্রিক হওয়ায় জাপান থেকে এখানকার রন্ধনপ্রণালী ও অনেক আলাদা। অনেক রকমের মাছের রান্না যা বাহিরের দেশে হয় সেই ভাবে রান্না করা হয়, এবং অনেক অচেনা অজান খাবারের সন্ধান মেলে এই দ্বীপে
হুন্তসে ডিজং

হুন্তসে ডিজং উত্তর ভুটানের হুন্তসে জেলার অর্ন্তগত একটি ডিজং এবং বিহার‌্য বৌদ্ধ আশ্রম।এটি কুরি ছ্যু এর পূর্ব পাশে অবস্থিত এবং একটি সংকীর্ণ উপত্যকার শেষ চূড়ায় নির্মিত হয়েছে।
ডিজংটি প্রথমদিকে হুন্তসে জেলাতে "কুরটই" নামে পরিচিতি ছিল। এটি ওয়াংচুক হাউসের আদি নিবাস।
দুর্গটির ভৌগোলিক অবস্থান উত্তর ভুটানে হলেও, এটির সাংস্কৃতিক শিকড় কেন্দ্রীয় ভুটানের।
এর কারণ ছিল ডিজংটির সড়কপথ মঙ্গার এর সাথে সংযুক্ত ছিল।.
ডিজংটি কুরি ছ্যু উপাত্যকায় অবস্থিত, যেটি হুন্তসে জেলার একটি অংশ। কুরি ছ্যু একটি প্রধানতম নদী যা খাড়া পাহাড়ের উচ্চ শিখর নিয়ে একটি নয়নাভিরাম উপত্যকা গঠন করেছে। কুরি ছ্যু মানাস নদীর, ভুটানের বৃহত্তম নদী এবং ব্রহ্মপুত্র নদীর অন্যতম উপনদী যা উত্তর ভুটানের দিকে প্রবাহিত হয়েছে, একটি উপনদী।
মঙ্গার থেকে হুন্তসে ডিজং এর দূরত্ব প্রায় এবং প্রায় তিন ঘণ্টার যাত্রা এবং গাঙ্গোলা জাংশন থেকে । ডিজং এর পথের শেষ প্রান্তে পতাকা বাধানো পাখরের একটি পথ আছে।
এতজন ঐতিহাসিকের মতে, খেদ্রুপ কুয়েঙ্গা ওয়াংপু, তেরতোয়েন পেমা লিংপার পুত্রকে হাতির শুড়ের মত একটি দাঁড়া খোঁজার জন্য নিয়োগ দেয়া হয়েছিল। তিনি বায়েয়ুল খেনপাজুং এর বিপরীতে একটি পেয়েছিলেন এবং সেখোনেই ব্যবস্থা করেন। ঐ জায়গাটি কোর্তে হুন্তসে ফোদ্রাং হিসেবে পরিচিত হতে থাকে।
ডিজংটিতে পাঁচটি মন্দির রয়েছে যার মধ্যে তিনটি কেন্দ্রীয় টাওয়ারে অবস্থিত এবং এগুলো পদ্মাসামভাভাকে উৎসর্গ করা হয়েছে। ডিজংটিতে আরো রয়েছে ঘোনখাং, যা মহাকালকে উৎসর্গ করা হয়েছে, এবং একটি মন্দির যা অমিতায়ুস্‌কে, অনন্ত জীবনের বৌদ্ধ, উৎসর্গ করা হয়েছে। ডিজংটির নিচ তলায়ও একটি মন্দির রয়েছে যা আভালকিতেসভারাকে উৎসর্গ করা হয়। কুনরে কক্ষটি, পুরোহিতদের সম্মেলন কক্ষ, দুর্গটির উপরের তলায় অবস্থিত।
চেংঠী হাজরাডাঙ্গা ইউনিয়ন

চেংঠী হাজরাডাংগা ইউনিয়ন বাংলাদেশের পঞ্চগড় জেলার দেবীগঞ্জ উপজেলার অন্তর্গত একটি ইউনিয়ন।
এ ইউনিয়ন পরিষদটি চেংঠী ও হাজরাডাঙ্গা মৌজা দুটির নামের অনুস্মরনে ১০নং চেংঠী হাজরাডাঙ্গা ইউনিয়ন পরিষদ নামে নাম করণ করা হয়েছে। এ ইউনিয়ন পরিষদটি প্রথমে পঞ্চগড় জেলার দেবীগঞ্জ উপজেরাধীন ৫নং সুন্দরদীঘি ইউনিয়ন নামে একটি ইউনিয় পরিষদ ছিল। ইউনিয়নটি বিশাল আয়তনের হওয়ায় দেশ স্বাধীনের পর প্রশাসনিক কাজের সুবিধার্থে ১৯৭৩ খ্রীস্টাব্দে ইউনিয়নটি দুভাগে ভাগ করা হয় এবং ২১.০ বর্গ কিলোমিটার আয়তন বিশিষ্ট ১০নং চেংঠী হাজরাডাঙ্গা নামে একটি নতুন ইউনিয়ন পরিষদ প্রতিষ্ঠিত হয়। ইউনিয়নটির উত্তরে দেবীগঞ্জ উপজেলার ৮নং দন্ডপাল ইউনিয়ন, উত্তর-পশ্চিমে ঠাকুরগাঁও সদর উপজেলার ১৮নং শুখান পখরী ইউনিয়ন, পশ্চিমে দিনাজপুর জেলার বীরগঞ্জ উপজেলার ২নং পলাশবাড়ী ইউনিয়ন ও দক্ষিণ-পশ্চিমে ৩নং শতগ্রাম ইউনিয়ন এবং পূর্বে দেবীগঞ্জ উপজেলার ৫নং সুন্দরদীঘি ইউনিয়ন অবস্থি ইউনিয়নটিতে দন্ডাপাল,হাজরাডাঙ্গা,চেংঠী,নগরচেংঠী ও বাগদহ মৌজায় সাঁওতাল উপজাতিদের বসবাস রয়েছে। ধনুচেংঠী মৌজায় বেশ কিছু সংখ্যাক নিম্ন হিন্দু বর্ণের ঋষি সম্প্রদায়ের লোকজন বাস করে। কিন্তু বর্তমানে ঋষি সম্প্রদায়ের ধর্মাবলম্বিরা খ্রিস্টান ধর্ম গ্রহণ করেন।
এই ইউনিয়নের আয়তন ২১.০ বর্গকিলোমিটার।।
এটি দেবীগঞ্জ উপজেলার সর্বোদক্ষিণের ইউনিয়ন।
এই ইউনিয়নে ৯টি ওয়ার্ড, ১০ টি মৌজা ও ৩১ টি গ্রাম রয়েছে।
মোট জনসংখ্যা ২২৮৮৫ জন।
ইউনিয়নের শিক্ষার হার শতকরা প্রায় ৮৫%।
এই এলাকায় ১৫টি প্রাথমিক বিদ্যালয়, ৫টি উচ্চ বিদ্যালয়, ২ টি নিম্ন মাধ্যমিক বিদ্যাল, ১ টি এবতেদায়ী মাদ্রাসা এবং ৩টি কলেজ রয়েছে। 
রাজধানী ঢাকা থেকে ঢাকা-পঞ্চগড় মহা সড়কের দিনাজপুর জেলার বীরগঞ্জ উপজেলা থেকে উত্তরে পাকা রাস্তা হয়ে ঝারবাড়ী হাট থেকে আরো উত্তরে সুন্দরদীঘি ইউনিয়নের ফুলবাড়ী বাজার এসে পশ্চিমে দুই কিলোমিটার পাকা রাস্তা এসে দক্ষিণে ১.২ কিলোমিটার কাঁচা রাস্তা এসেই ইউনিয়ন পরিষদ কার্যালয় পৌঁছা যায়। আবার পঞ্চগড় থেকে বোদা এবং বোদা থেকে দেবীগঞ্জ হয়ে দক্ষিণ-পশ্চিমে কালীগঞ্জ হাট হয়ে আরো দক্ষিণে ফুলবাড়ী বাজার হয়ে পশ্চিমে দুই কিলোমিটার পাকা রাস্তা এসে দক্ষিণে ১.২ কিলোমিটার কাঁচা রাস্তা এসেই ১০নং চেংঠীহারাডাংগা ইউনিয়ন পরিষদ কার্যালয় পৌঁছানো যায়।
শহীদ এম. মনসুর আলী মেডিকেল কলেজ, সিরাজগঞ্জ

শহীদ এম. মনসুর আলী মেডিকেল কলেজ বাংলাদেশের সিরাজগঞ্জ জেলায় অবস্থিত একটি সরকারী মেডিকেল কলেজ। এটি ২০১৪ সালে প্রতিষ্ঠিত হয়; যা বর্তমানে দেশের একটি অন্যতম প্রধান চিকিৎসাবিজ্ঞান বিষয়ক শিক্ষাপ্রতিষ্ঠান। এখানে ৫ বছর মেয়াদি এমবিবিএস কোর্সে প্রতি বছর ১০০ জন শিক্ষার্থী ভর্তি করা হয়।
সিরাজগঞ্জ শহরের,শিয়ালকোল বাজার এলাকায় শহীদ এম. মনসুর আলী মেডিকেল কলেজটি অবস্থিত। সিরাজগঞ্জ শহরের বাজার ষ্টেশন থেকে ৫ কিলোমিটার দূরে কলেজটি অবস্থিত।
শহীদ এম. মনসুর আলী মেডিকেল কলেজ প্রথমে "সিরাজগঞ্জ মেডিকেল কলেজ, সিরাজগঞ্জ" নামে প্রতিষ্ঠিত হয়। পরবর্তীতে সিরাজগঞ্জ জেলার রাজনৈতিক এবং বাংলাদেশের সাবেক প্রধানমন্ত্রী মুহাম্মদ মনসুর আলীর নামে "শহীদ এম. মনসুর আলী মেডিকেল কলেজ" নামকরণ করা হয়।
২০১৪-১৫ অর্থবছরে সারাদেশে স্বাস্থ্যসেবা উন্নয়নের লক্ষ্যে বাংলাদেশ সরকার সিরাজগঞ্জ, মানিকগঞ্জ, জামালপুর, পটুয়াখালী, টাঙ্গাইল ও রাঙ্গামাটিতে ৬ টি নতুন মেডিকেল কলেজ স্থাপনের পরিকল্পনা করেছিল। ২০১৪-১৫ শিক্ষা বছরে ৫১ শিক্ষার্থী দ্বারা কলেজের শিক্ষা কার্যক্রম শুরু হয়েছিল।
সিরাজগঞ্জের শহীদ এম মনসুর আলী মেডিকেল কলেজ রাজশাহী মেডিকেল বিশ্ববিদ্যালয়ের অধিভুক্ত একটি কলেজ। শিক্ষার্থীরা রাজশাহী মেডিকেল বিশ্ববিদ্যালয়ের অধিনে ৫ বছর মেয়াদী এমবিবিএস কোর্স শেষ করে এবং চূড়ান্ত পেশাদার পরীক্ষায় উত্তীর্ণ হয়ে এমবিবিএস ডিগ্রি অর্জন করে।
পেশাদার পরীক্ষা রাজশাহী বিশ্ববিদ্যালয়ের অধীনে অনুষ্ঠিত হয় এবং বিশ্ববিদ্যালয় ফলাফল ঘোষণা করে। অভ্যন্তরীণ পরীক্ষাগুলো যেমন: আইটেম, কার্ড পরীক্ষা, টার্ম পরীক্ষা এবং নিয়মিত মূল্যায়নগুলো নিয়মিত বিরতিতে নেওয়া হয়।
বাংলাদেশের সকল মেডিকেল কলেজগুলোর সাথে শহীদ এম. মনসুর আলী মেডিকেল কলেজের এমবিবিএস কোর্সে ভর্তি প্রক্রিয়া কেন্দ্রীয়ভাবে স্বাস্থ্য ও পরিবার কল্যাণ মন্ত্রণালয়ের স্বাস্থ্য অধিদপ্তর (ডিজিএইচএস) নিয়ন্ত্রণ করে। ভর্তি প্রক্রিয়াতে সারা দেশে প্রতি বছর একসাথে লিখিত ও বহুনির্বাচনি প্রশ্ন (এমসিকিউ) ভর্তি পরীক্ষা নেওয়া হয়। স্বাস্থ্য অধিদপ্তর পরীক্ষার নিয়মাবলী নির্ধারণ করে এবং পরীক্ষার ন্যূনতম কৃতকার্য নাম্বার নির্ধারণ করে। স্বাস্থ্য অধিদপ্তর বিভিন্ন বছরে ভর্তির নিয়মগুলোকে পরিবর্তন করেছে, তবে সাধারনভাবে প্রার্থীরা প্রাথমিকভাবে এই পরীক্ষার স্কোরের ভিত্তিতে ভর্তি হয়েছেন। সম্মিলিত স্কোরে মাধ্যমিক স্কুল সার্টিফিকেট (এসএসসি) এবং উচ্চ মাধ্যমিক স্কুল সার্টিফিকেট (এইচএসসি) পরীক্ষার গ্রেড গুরুত্বপূর্ণ অংশ হিসাবে বা পরীক্ষায় অংশ নেওয়ার পূর্বশর্ত হিসাবে বিবেচিত হয়। স্বাস্থ্য ও পরিবার কল্যাণ মন্ত্রণালয় মুক্তিযোদ্ধা, উপজাতি এবং বিদেশী কোটার প্রার্থীদের জন্য আলাদা শর্ত নির্ধারণ করেছে। বিদেশী শিক্ষার্থীদের জন্য ভর্তি প্রক্রিয়াতে তাদের এসএসসি এবং এইচএসসি গ্রেডের উপর ভিত্তি করে।
পটুয়াখালী মেডিকেল কলেজ

পটুয়াখালী মেডিকেল কলেজ বাংলাদেশের পটুয়াখালী জেলায় অবস্থিত একটি সরকারি মেডিকেল কলেজ। এটি ২০১৪ সালে প্রতিষ্ঠিত হয়; যা বর্তমানে দেশের একটি অন্যতম প্রধান চিকিৎসাবিজ্ঞান বিষয়ক শিক্ষাপ্রতিষ্ঠান। এখানে ৫ বছর মেয়াদি এমবিবিএস কোর্সে প্রতি বছর ৫২ জন শিক্ষার্থী ভর্তি করা হয়। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক।
কলেজটির সাথেই ২৫০ শয্যার পটুয়াখালী জেনারেল হাসপাতাল অবস্থিত।
২০১৪ সালে বাংলাদেশ সরকার রাঙ্গামাটি, জামালপুর, মানিকগঞ্জ, টাঙ্গাইল এবং সিরাজগঞ্জে নতুন মেডিকেল কলেজের পাশাপাশি পটুয়াখালীতে এই মেডিকেল কলেজ প্রতিষ্ঠা করেছিল। ২০১৫ সালে এই কলেজের নির্মাণ প্রক্রিয়া শুরু হয়েছিল।
২০১৫ সালে কলেজের শিক্ষার্থীরা "ক্যারি অন" পরীক্ষা ব্যবস্থা পুনর্বহালের জন্য আন্দোলন করেছিল। ব্যাচেলর অফ মেডিসিন, ব্যাচেলর অফ সার্জারি (এমবিবিএস) ডিগ্রি কোর্সকে প্রথম, দ্বিতীয়, তৃতীয় এবং চতুর্থ পেশাগত পরীক্ষা নামে চার ভাগে ভাগ করা হয়েছে। যদি কোন শিক্ষার্থী যদি এই পরীক্ষাগুলোর যেকোন একটিতে অকৃতকার্য হয়, তবে তাকে ছয় মাস পরে আবার সেই পরীক্ষা দিতে হবে। ২০০২ "ক্যারি অন" নিয়মের অধীনে শিক্ষার্থীরা পুনরায় সেই পরীক্ষার প্রস্তুতি পাশাপাশি পরের একাডেমিক সেশনের শিক্ষা কার্যক্রম চালিয়ে যেতে পারত। এই নিয়মটি শিক্ষার্থীরা খুব পছন্দ করেছিলেন, তবে তাদের শিক্ষকরা এর তীব্র বিরোধিতা করেছিলেন।
২০১৩ সালে বাংলাদেশ মেডিকেল এন্ড ডেন্টাল কাউন্সিল "ক্যারি অন" নিয়মটি বাতিল করে দিয়েছিল। এরপর পেশাদার পরীক্ষায় অকৃতকার্য শিক্ষার্থীরা তাদের সেই পরীক্ষায় কৃতকার্য না হওয়া অবধি পরের একাডেমিক সেশনের শিক্ষা কার্যক্রম চালিয়ে যেতে দেওয়া হয়নি। যার ফলে শিক্ষার্থীদের এই প্রক্রিয়াটিতে এক বছর পর্যন্ত হারাতে থাকে।
পটুয়াখালী মেডিকেল কলেজটি পাঁচ বছর মেয়াদী ব্যাচেলর অব মেডিসিন, ব্যাচেলর অব সার্জারি (এমবিবিএস) কোর্স পরিচালনা করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ইন্টার্নশিপ বাংলাদেশ মেডিকেল (বিএমডিসি) কর্তৃক চিকিৎসা সেবা প্রদানের নিবন্ধন পাওয়ার জন্য পূর্বশর্ত।
বাংলাদেশের সকল মেডিকেল কলেজগুলোতে এমবিবিএস কোর্সে ভর্তি প্রক্রিয়া কেন্দ্রীয়ভাবে স্বাস্থ্য পরিষেবা অধিদপ্তর (ডিজিএইচএস) নিয়ন্ত্রণ করে। ভর্তি প্রক্রিয়াতে সারা দেশে প্রতি বছর একসাথে লিখিত ও বহুনির্বাচনি প্রশ্ন(এমসিকিউ) ভর্তি পরীক্ষা নেওয়া হয়। (ডিজিএইচএস) কে কে পরীক্ষা দিতে পারবে তার পূর্বশর্তগুলো নির্ধারণ করে এবং পরীক্ষার ন্যূনতম কৃতকার্য নাম্বার নির্ধারণ করে। (ডিজিএইচএস) বিভিন্ন বছরে ভর্তির নিয়মগুলোকে পরিবর্তন করেছে, তবে সাধারনভাবে প্রার্থীরা প্রাথমিকভাবে এই পরীক্ষার স্কোরের ভিত্তিতে ভর্তি হয়েছেন। সম্মিলিত স্কোরে মাধ্যমিক স্কুল সার্টিফিকেট(এসএসসি) এবং উচ্চ মাধ্যমিক স্কুল সার্টিফিকেট(এইচএসসি) পরিক্ষার গ্রেড গুরুত্বপূর্ণ অংশ হিসাবে বা পরীক্ষায় অংশ নেওয়ার পূর্বশর্ত হিসাবে বিবেচিত হয়। (ডিজিএইচএস) মুক্তিযোদ্ধা,উপজাতি, বিদেশী এবং অন্যরা কোটার প্রার্থীদের জন্য আলাদা শর্ত নির্ধারণ করেছে। বিদেশী শিক্ষার্থীদের জন্য ভর্তি প্রক্রিয়াতে তাদের এসএসসি এবং এইচএসসি গ্রেডের উপর ভিত্তি করে। ২০১৪ জুলাই অবধি এই কলেজটিতে বার্ষিক ৫২ জন শিক্ষার্থী ভর্তির অনুমতি রয়েছে।
পটুয়াখালী মেডিকেল কলেজে জাতীয় দিবসগুলো যেমনঃ স্বাধীনতা দিবস, বাংলাদেশের বিজয় দিবস, আন্তর্জাতিক মাতৃভাষা দিবস এবং নববর্ষ, পহেলা বৈশাখ, সরস্বতী পূজার মতো উৎসবগুলো বিভিন্ন কর্মসূচির মাধ্যমে পালন করা হয়।
ইয়েয়ামা ভাষা

ইয়েয়ামা ভাষা মূলত দক্ষিণ রাউকিউয়ান দের ভাষা (Southern Ryukyuan language)। এই ভাষায় কথা বলে ইয়েয়ামা দ্বীপের লোকজন। জাপানের দক্ষিণতম অধিষ্ঠিত দ্বীপ এটি, যার জনসংখ্যা মাত্র ৫০,০০০ (২০১১ অনুসারে) ইয়েয়ামা দ্বীপের অবস্থান মিয়াকো দ্বীপ Miyako Islands, রাউকাউস Ryukyus এর দক্ষিণপশ্চিম এবং তাইওয়ানের পূর্বে। ইয়েয়ামা অনেক কাছে মিয়াকোর, স্থানীয় অনেকে এই ভাষায় অচেনা। জাপানি নীতি অনুযায়ী ৬০বছরের নিচে কেউ এই ভাষা বাহিরে ব্যবহার করতে পারবে না যেহেতু এই ভাষা শিক্ষা ব্যবস্থায় প্রভাব ফেলে তবে এই ভাষাই তাদের প্রধান ভাষা। শুধু মাত্র গান এবং তাদের নিজস্ব রীতি-নীতি অনুষ্ঠানে ব্যবহার করতে পারবে তবে বাহিরে না। এই যুগে প্রায় সবাই জাপানিজ ভাষাই ব্যবহার করে, ইয়েয়ামা দ্বীপে পর্যটন শিল্প হওয়ায় অনেক বাহিরের লোক আসে তাই তাদের ভাষাতেও পরিবর্তন এসেছে।
ইয়েয়ামা ভাষার প্রধান তিনটি উপভাষা আছে যা এই দ্বীপ বিবেচিত করেই আলাদা হয়েছে। এবং এই দ্বীপের আশে-পার্শেই ব্যবহার হয় এই ভাষা দ্বীপ অনুসারে নাম করন।
যদিও ইয়েয়ামা দ্বীপের লোক জন শুধু ইয়েয়ামা ভাষাতেই কথা বলে।
রাউকাউন ভাষা এসেছে প্রতো-জাপোনিক (Proto-Japonic) থেকে যখন তারা রাউকাউস দ্বীপে চলে আসেন।
৮ম শতাব্দীর দিকে নারা কালের সময় তাদের ভাষার পরিবর্তন আসে এবং নার কালের ভাষার কিছুটা এই ভাষায় পাওয়া যায় এখনও যেমন জাপানিজ ভাষায় পি (p) শব্দটা হয়ে গেছে এইচ (h) যদিও তার মানে পি ধরা হয় ইয়েয়ামা ভাষায়।
ইয়েয়ামা ভাষা অনেক রক্ষণশীল এবং তাদের উচ্চারণ ও কিছুটা আলাদা তবে তারা তাদের ভাষার প্রতি অনেক সচেতন। তাদের ভাষা জাপান ভাষা থেকে কিছুটা আলাদা ব্যাকরণ দিক দিয়ে যেমন আদি জাপান ভাষায় স্বরবর্ণ ছিলো ৮ বর্তমান জাপান ভাষায় এইটা কমে নিয়ে আসা হয়েছে পাঁচটায়, কিন্তু ইয়েয়ামা ভাষায় স্বরবর্ণ মাত্র তিনটি। বর্তমান জাপান ভাষায় ই(E) উচ্চারন ইয়েয়ামা ভাষায় আই(I) উচ্চারণেই তারা বালে। আবার জাপান ভাষায় ও (O) উচ্চারণ তারা (U) বলে।
ওকিনাওয়া Okinawa দ্বীপের এরকম অনেক ভাষা হারিয়ে গেছে কালের স্রোতে। বলা হয়ে থেকে জাপান থেকে ওকিনাওয়া দ্বীপের দূরত্ব অনেক হওয়ায় তাদের ভাষায় বর্তমান সময়ের পরিবর্তন খুব একটা দেখা না গেলেও ইয়েয়ামা ভাষায় অনেক পরিবর্তন এসেছে।
ট্রুং তান সাং

ট্রুং তান সাং (; জন্ম: ২১ জানুয়ারি, ১৯৪৯) ডাক হোয়া এলাকার মাই হান এলাকায় জন্মগ্রহণকারী ভিয়েতনামের বিশিষ্ট রাজনীতিবিদ। বর্তমানে তিনি ভিয়েতনামের রাষ্ট্রপতির দায়িত্ব পালন করছেন। এছাড়াও, প্রধানমন্ত্রী গুয়েন তান দং ও দলের মহাসচিব গুয়েন ফু ট্রংয়ের সাথে দেশের শীর্ষস্থানীয় নেতাদের মধ্যে তিনিও অন্যতম।
২০ ডিসেম্বর, ১৯৬৯ তারিখে কমিউনিস্ট পার্টিতে যোগ দেন। ১৯৭১ সালে দক্ষিণ ভিয়েতনাম সরকার কর্তৃক কারাদণ্ডপ্রাপ্ত হন ও ফু কোক এলাকায় নিক্ষিপ্ত হন। কিন্তু, ১৯৭৩ সালের প্যারিস শান্তি চুক্তির শর্ত মোতাবেক তিনি মুক্তি পান। ১৯৯০ সালে ন্যাশনাল একাডেমি অব পাবলিক এডমিনিস্ট্রেশন থেকে আইন বিষয়ে স্নাতক ডিগ্রী লাভ করেন। ১৯৮৩-৮৬ মেয়াদে হো চি মিন সিটি’র বন বিভাগের প্রধান ছিলেন পাশাপাশি নিউ ইকোনোমিক জোন ডেভেলপম্যান্ট ডিপার্টমেন্টেরও প্রধান কর্মকর্তার দায়িত্ব লাভ করেন।
জুলাই, ২০১১ সালে জাতীয় পরিষদের মাধ্যমে তিনি দেশের রাষ্ট্রপতি হিসেবে মনোনীত হন। এ পদটি আনুষ্ঠিকতাপূর্ণ হলেও দলের নীতি-নির্ধারণের সাথে সরাসরি যুক্ত কেন্দ্রীয় দফতরের মহাসচিব গুয়েন ফু ট্রংয়ের পরেই তার অবস্থান। ১৯৯৬ সাল থেকে কমিউনিস্ট পার্টির নির্বাহী কমিটির কেন্দ্রীয় পলিটব্যুরোর সদস্য তিনি। ১৯৯৬ থেকে ২০০০ পর্যন্ত হো চি মিন শহরের দলীয় সচিবের ভূমিকায় অবতীর্ণ হয়েছিলেন। অক্টোবর, ২০০৯ সালে জাতীয় দলের দ্বিতীয় সদস্যরূপে উত্তোরণ ঘটে তার।
১৯৯১ সালে জাতীয় দলের কেন্দ্রীয় কমিটির সদস্য মনোনীত হন। ১৯৯৬ সালে চতুর্দশ সারির সদস্যরূপে পলিটব্যুরোতে যোগ দেন। ১৯৯২ সালে স্থানীয় সরকার হিসেবে পরিচিত এইচসিএমসি’র সভাপতিসহ দ্বিতীয় স্থানের অধিকারী হন।
জানুয়ারি, ২০১১ সালে হ্যানয়ে একাদশ জাতীয় কংগ্রেস অনুষ্ঠিত হয়। পলিটব্যুরোর সদস্যদের তালিকায় তাকে এক নম্বরে রাখা হয়। ২৫ জুলাই, ২০১১ তারিখে জাতীয় আইনসভায় তাকে দেশের রা্ষ্ট্রপতিরূপে পাঁচ বছরের জন্য নির্বাচিত করা হয়। এতে তিনি ৯৭.৪ শতাংশ ভোট পান। এরপর আইনসভায় তিনি আইনসভাকে অবহিত করেন যে, তিনি ভিয়েতনামের স্বাধীনতা ও সার্বভৌমত্ব অক্ষুণ্ন রাখতে সচেষ্ট থাকবেন ও চীনের সাথে শান্তিপূর্ণ উপায়ে স্পার্তলি দ্বীপপুঞ্জ নিয়ে সৃষ্ট বিরোধ নিষ্পত্তিতে অংশ নিবেন। ২০২০ সালের মধ্যে ভিয়েতনামকে শিল্পায়ত ও আধুনিক দেশে উত্তোরণের লক্ষ্যে কাজ করবেন বলে ব্যক্ত করেন। দলের গঠনতন্ত্র অনুযায়ী রাষ্ট্রপতির অবস্থান সচিবালয়ের পর, তাই এটি স্মারকসূচক অবস্থান।
মাদাম মাই থি হানের সাথে পরিণয়সূত্রে আবদ্ধ হন। বর্তমানে তিনি আনুষ্ঠিকতাপূর্ণ অনুষ্ঠানগুলোয় ভিয়েতনামের ফার্স্ট লেডিরূপে অংশগ্রহণ করে থাকেন।
ভ্লাদিমির ক্রামনিক

ভ্লাদিমির বরিসোভিচ ক্রামনিক (; জন্ম: ২৫ জুন, ১৯৭৫) ক্রাসনোদার ক্রাইয়ের তুয়াপসে এলাকায় জন্মগ্রহণকারী বিখ্যাত রুশ দাবাড়ু ও গ্র্যান্ডমাস্টার। ২০০০ থেকে ২০০৬ সাল পর্যন্ত তিনি ধ্রুপদী বিশ্ব দাবা চ্যাম্পিয়ন ছিলেন। এছাড়াও, ২০০৬ থেকে ২০০৭ মেয়াদে অবিসংবাদিতভাবে বিশ্ব দাবা চ্যাম্পিয়নের মর্যাদা লাভ করেন। দাবা অলিম্পিয়াডে তিনবার দলগত পর্যায়ে স্বর্ণপদক ও তিনবার ব্যক্তিগত পদক লাভ করেন ভ্লাদিমির ক্রামনিক।
কৃষ্ণ সাগরের উপকূলবর্তী তুয়াপসে শহরে তার জন্ম। বাবার জন্মকালীন নাম ছিল বরিস সকোলভ। কিন্তু ইউক্রেনীয় মা পুনরায় বিবাহবন্ধনে আবদ্ধ হলে তিনি সৎপিতার গোত্র নাম ব্যবহার করেন। শৈশবে বিখ্যাত দাবাড়ু মিখাইল বটভিন্নিকের প্রতিষ্ঠিত দাবা বিদ্যালয়ে ভর্তি হন তিনি। বড় ধরনের প্রতিযোগিতায় প্রথম স্মরণীয় সাফল্য লাভ করেন ম্যানিলায় অনুষ্ঠিত ১৯৯২ সালের দাবা অলিম্পিয়াডে স্বর্ণপদক লাভের মাধ্যমে। ঐ সময়ে রাশিয়া দলে তার অন্তর্ভুক্তি কিছুটা বিতর্কের পরিবেশ সৃষ্টি করে। কেননা, তার বয়স ছিল মাত্র ষোল ও গ্র্যান্ডমাস্টার উপাধি ছিল না। কিন্তু, বিখ্যাত দাবাড়ু গ্যারি কাসপারভ তার অন্তর্ভুক্তিতে সমর্থন ব্যক্ত করেছিলেন। ঐ প্রতিযোগিতায় তিনি আট জয় ও একটি খেলা ড্র করে অপরাজিত ছিলেন।
২০০০ সালে লন্ডনে গ্যারি কাসপারভের বিপক্ষে ষোল খেলার ধ্রুপদী বিশ্ব দাবা চ্যাম্পিয়নশীপে অংশ নেন। ক্রামনিক কোন খেলায় না হেরে ৮/-৬/ পয়েন্টের ব্যবধানে কাসপারভকে পরাজিত করেন। দাবার ইতিহাসে দ্বিতীয়বারের মতো বিশ্ব চ্যাম্পিয়নধারী কোন দাবাড়ু একটি খেলায়ও জয়লাভে ব্যর্থ হন। তার এ ফলাফলে ২০০০ সালে প্রথমবারের মতো চেজ অস্কার পুরস্কার লাভ করেন।
অক্টোবর, ২০০২ সালে বাহরাইনের ব্রেইনসে আট খেলার প্রতিযোগিতায় কম্পিউটার দাবাড়ু ডিপ ফ্রিজের মুখোমুখি হন। চার খেলা শেষে ৩-১ ব্যবধানে এগিয়ে থাকা স্বত্ত্বেও প্রতিযোগিতাটি ৪-৪ ব্যবধানে ড্র হয়। ২৫ সেপ্টেম্বর, ২০০৪ থেকে ১৮ অক্টোবর, ২০০৪ তারিখ পর্যন্ত সুইজারল্যান্ডের ব্রিসাগোতে পিটার লেকো’র বিপক্ষে অংশ নেন। ১৪ খেলায় ৭-৭ ব্যবধানে ড্র হয়। ফলে ক্রামনিক বিশ্ব চ্যাম্পিয়ন শিরোপা ধরে রাখেন। পুরস্কারে মূল্যমান ছিল ১ মিলিয়ন সুইস ফ্রাঙ্ক যা ঐ সময়ে $৭৭০,০০০ মার্কিন ডলার ছিল। ড্র হওয়ায় পুরস্কারের অর্থ দুই খেলোয়াড়ের মাঝে ভাগাভাগি করে দেয়া হয়।
২০০৮ সালে বনে ক্রামনিক ও আনন্দ বিশ্ব চ্যাম্পিয়নশীপের শিরোপার লড়াইয়ে মুখোমুখি হন। ৬/-৪/ পয়েন্টের ব্যবধানে আনন্দের কাছে পরাজিত হন।
মে, ২০১০ সালে প্রকাশ পায় যে, ক্রামনিক ২০১০ সালের বিশ্ব দাবা চ্যাম্পিয়নশীপে ভেসেলিন তোপালভের বিপক্ষে অংশগ্রহণের লক্ষ্যে বিশ্বনাথন আনন্দকে সহায়তা করেছিলেন। ঐ চ্যাম্পিয়নশীপে ৬/-৫/ পয়েন্টে আনন্দ শিরোপা লাভ করেন। এপ্রিল-মে, ২০১০ সালে বাকুতে অনুষ্ঠিত প্রেসিডেন্টস কাপের ১ম-৩য় স্থান নির্ধারণী খেলায় ৫/৭ পয়েন্ট নিয়ে শাখরিয়ার মামেদিয়ারভ ও গাতা কামস্কির সাথে টাই-ব্রেকে শিরোপা পান।
৩০ ডিসেম্বর, ২০০৬ তারিখে ফরাসী সাংবাদিক ম্যারি-লরে জার্মনের সাথে বৈবাহিক সম্পর্ক স্থাপন করে। তাদের সংসারে দারিয়া নাম্নী কন্যা ও ভাদিম ভ্লাদিমিরোভিচ নামীয় পুত্র রয়েছে। জানুয়ারি, ২০০৬ সালে ব্যক্তিগত অসুস্থতার জন্য কোরাস চেজ টুর্নামেন্টে অংশ নেননি। আরোগ্য লাভ শেষে জুন, ২০০৬ সালে ৩৭তম দাবা অলিম্পিয়াডে অংশ নেন।
দক্ষিণাঞ্চলীয় রিয়ুকুয়ান ভাষাসমূহ

দক্ষিণাঞ্চলীয় রিয়ুকুয়ান ভাষাসমূহ () হল রিয়ুকুয়ান ভাষাসমূহের দুইটি শাখার একটি। ওকিনাওয়া দপ্তরের সামিশিমা দ্বীপপুঞ্জে এই ভাষায় কথা বলা হয়ে থাকে। মিয়াকো (মিয়াকো দ্বীপপুঞ্জ) এবং ইয়ায়েইয়ামা এবং ইয়োনাগিনি (ইয়ায়েইয়ামা দ্বীপপুঞ্জে) তিনটি ভাষা রয়েছে। ইউনেস্কো কর্তৃক তিনটির মধ্যে দুই "সমালোচকদের বিপদাপন্ন" এবং তৃতীয়টি "নিশ্চিতভাবে বিপদাপন্ন" হিসাবে চিহ্নিত করা হয়েছে।
সকল রিয়ুকুয়ান ভাষাসমূহ জাপানি সরকার আনুষ্ঠানিকভাবে জাপানের উপভাষা হিসেবে লেবেল করেছেন।
একটি ছাড়া সব রিয়ুকুয়ান ভাষাসমূহ চীনা এবং জাপানি লেখার লিপি জন্য ব্যবহার করা হয়। ইয়োনাগিনি যাইহোক, লেখার নিজস্ব কাইদা গ্লিফ পদ্ধতি রয়েছে।
মার্কিন পররাষ্ট্র দফতর

রাজ্য বিভাগ হিসাবেও উল্লেখিত, এই দফতরের কাজ অন্য দেশের পররাষ্ট্র মন্ত্রণালয়ের সাথে যুক্তরাষ্ট্রের আন্তর্জাতিক সম্পর্ক স্থাপন, যার দায়ভার মার্কিন যুক্তরাষ্ট্রের ফেডারেল নির্বাহী বিভাগের। মার্কিন পররাষ্ট্র দফতর ১৭৮৯ সালে নির্মিত হয়েছিল এবং তখনই প্রথম নির্বাহী বিভাগের প্রতিষ্ঠিত হয়। 
মার্কিন পররাষ্ট্র দফতরটি হ্যারি এস ট্রুম্যান বিল্ডিং ২২০১ সি, নিউইয়র্ক এ সদর দফতর করা হয়, যা হোয়াইট হাউস থেকে কয়েক ব্লক দূরে ওয়াশিংটন ডি সি এর আশেপাশে। পররাষ্ট্র দফতরটি বিদেশে মার্কিন যুক্তরাষ্ট্র কূটনৈতিক মিশনের কাজ করে এবং মার্কিন যুক্তরাষ্ট্র কূটনৈতিক প্রচেষ্টা এবং মার্কিন পররাষ্ট্রনীতি বাস্তবায়নের জন্য দায়বদ্ধ থাকে। মার্কিন পররাষ্ট্র দফতর এছাড়াও ২০০ টিরও বেশি বহুপাক্ষিক চুক্তির জন্য পরিকল্পিত। 
দফতর প্রেসিডেন্ট কর্তৃক মনোনীত এবং সেনেট দ্বারা নিশ্চিত মন্ত্রিসভার একজনকে রাষ্ট্র সচিব সদস্য করা হয়। বর্তমান রাষ্ট্র সচিব জন কেরি।
১৭৮৭ সালে ফিলাডেলফিয়ায় মার্কিন সংবিধানের প্রকাশ হয় এবং পরের বছর ১৩ টি রাজ্যে অনুমোদনের পর রাষ্ট্রপতি জাতির বৈদেশিক সম্পর্ক পরিচালনার জন্য দায়িত্ব নেন। যাইহোক,এটি স্পষ্ট হয়ে ওঠে যে, শীঘ্রই একটি নির্বাহী বিভাগের প্রয়োজন ছিল যা রাষ্ট্রপতির সাথে নতুন ফেডারেল সরকারের মধ্যে সম্পর্ক সমর্থন করবে। 
২১শে জুলাই, ১৭৮৯ হাউস প্রতিনিধিরা এবং সেনেট পররাষ্ট্র দফতর প্রতিষ্ঠা করতে আইন অনুমোদন করেন এবং নতুন সংবিধানের অধীনে প্রথম ফেডারেল সংস্থা হিসেবে পররাষ্ট্র দপ্তরটিকে জুলাই ২৭ তারিখে প্রেসিডেন্ট ওয়াশিংটন আইন স্বাক্ষর করেন। এই আইন রাষ্ট্র বিভাগের মৌলিক আইন হিসেবে রক্ষিত। সেপ্টেম্বর ১৭৮৯ সালে, অতিরিক্ত আইন সংস্থা রাজ্য দপ্তরটির নাম পরিবর্তন করেন এবং বিভিন্ন অন্তর্ভুক্ত কর্তব্যের জন্যে নিয়োগ প্রদান করেন।